چوار سیناریۆ بۆ قەیرانی كوردستانی عێراق\nبۆچوون / بیروڕا :: 19/10/2017\nكەلـلەڕەقی و حساباتی تایبەت و بڕیارە هەڵەكان، گەورەترین مەترسیەكانی ئەم قۆناغەی سەر كوردەكانی عێراقن. چونكە سووربوونیان لەسەر ئەنجامدانی ریفراندۆم لەم بارودۆخەدا سەركێشییەك بوو كە زۆر كەس حكومەتی هەرێمی كوردستانی لە دەرەنجامەكانی ئاگاداركردەوە و داوایان لێكرد پەلە نەكات و لەگەڵ بەغدا بچێتە دیالۆگەوە بە ئامانجی گەیشتنە چارەسەرێكی تەوافوقی. ئەم داواكارییانەیش تەنیا هەر لە دەرەوەی هەرێمەكەوە نەبوون، بەڵكو لەلایەن هێزە كوردیەكانیشەوە بوو كە هەندێكیان مەترسیەكانی ریفراندۆمەكەیان دەبینی لە روانگەی رەتكردنەوەی لەلایەن بەغدا و هەڕەشەكانی توركیا و ئێران و هۆشدارییەكانی لایەنە نێودەوڵەتیەكان و هەندێكیشیان لەوە دەترسان، كە بە حساباتی تاكلایەنە و حزبی ناویان دەبرد، كاردانەوەی لەسەر هەرێمەكە و هاوسەنگیی هێزەكانی ببێت.\nلەڕاستیدا راپرسیەكە لە پێش ئەنجامدانیدا كارتێكی بەهێزی دانوساتان بوو و كوردەكان دەیانتوانی بەكاریبێنن بۆ دەستكەوتی زیاتر لە پتەوكردنی بارودۆخی هەرێمدا. خەونی كوردەكان بۆ دەوڵەتی سەربەخۆیان پێویستی بە ریفراندۆم نەبوو، حكومەتی هەرێمیش بەردەوام دەیگوت و جەختی دەكردەوە كە ریفراندۆمەكە بەمانای راگەیاندنی جیابوونەوە نییە، ئەمەیش بەڵگەی سووربوون لە ئەنجامدانی لەم بارودۆخەی ئێستادا هەڵدەوەشێنێتەوە.\nئەمڕۆ كوردەكان خۆیان لە دۆخێكی خراپتر لەوەی پێش ریفراندۆمەكەدا دەبیننەوە و لەوانەیشە زۆر مەترسیدارتربێت ئەگەر گیانی سەركێشی و خوێندنەوەی هەڵە بۆ قەبارەی مەترسیەكان و ئاڵنگاریەكان بەردەوام بێت، لە سایەی رووداوە خێراكاندا.\nپاش پەرەسەندنەكانی ئەم دواییە و گێڕانەوەی كەركوك و ناوچە جێناكۆكەكان و كۆنترۆڵكردنەوەیان لەلایەن حكومەتی ناوەندیی بەغداوە، هەروەها دەستبەسەرداگرتنەوەی كێڵگەكانی نەوت كە بەهۆی ئاژاوەكانی كاتی پاشەكشەكەی موسڵ لە ساڵی 2014 دا لە دەستی دا، ئێستا بە تێڕوانینی من چوار سیناریۆ وەك ئەگەرەكانی داهاتوو هەن. سیناریۆی یەكەمیان ئەوەیە كە لایەنەكان بۆ ماوەیەك دۆخەكە سڕ بكەن لە پێناو ئارامبوونەوەی دۆخەكەدا و پاشان بواری گفتوگۆ بكەنەوە. ئەم گفتوگۆیانەیش سەركەوتوو نابن ئەگەر هەردوولا هەڵوێستەكانیان راستنەكەنەوە و ئامادەییان نەبێت بۆ سازشكردن. چونكە وەك چۆن هەوڵدان بۆ جیابوونەوە بە هێز هیچی لێ ناكەوێتەوە جگە لە شەڕ و رووبەڕووبوونەوە كە دەرەنجامی خراپی لەسەر هەموو لایەنەكان دەبێت، بەهەمان شێوە سەپاندنی یەكێتییش بە زۆر و بە هێز گرەنتیی بەردەوامبوونی نابێت و ئاساییش و ئارامی بۆ عێراق ناگێڕێتەوە.\nسیناریۆی دووەمیش پەشیماننەبوونەوەیە لە ئەنجامەكانی ریفراندۆمەكە و هەنگاونانە بۆ راگەیاندنی جیابوونەوە بە هەموو ئەو مەترسیانەوە كە دێنە پێشەوە. ئەم سیناریۆ (خۆكوژییە) رەنگە دووربێت، چونكە حساباتەكان و ویستەكان هەرچییەك بن، نابێت سەركردەكانی كورد ئەوە نەزانن كە هەلومەرجی ناوخۆیی و ئیقلیمی و نێودەوڵەتیی، وادەكەن بەدیهێنانی خەونی دەوڵەتی كوردی لەم كاتەی ئێستادا مەحاڵ بێت. مەسەلەكە تەنیا هەر دەركردنی بەیاننامەیەكی سەربەخۆیی نییە بەڵكو پێویستی بە دابینكردنی هەلومەرجێكە كە رێگە بە هەنگاوێكی لەم جۆرە بدات و پەسەندی بكات و قابیلی ژیان بێت.\nسیناریۆی سێیەم، ئەم كەشە پەنگخواردووە ببێتە هۆی بەرەنگاربوونەوە و یەكلادنەوەی حساباتی نێوان لایەنە كوردیەكان، بەتایبەت دوای گۆڕانكارییەكانی ئەم دواییە و گۆڕینەوەی تۆمەتی ناپاكی و دەستكەوت و هەڕەشەی لێپێچینەوە لەیەكتر. ئەم كارە ئەگەر رووبدات دەبێتە هۆی سەرهەڵدان و دەركەوتنی باڵباڵێن و جەمسەرگریی لە نێوان هێزە كوردیەكان و بەغدا دژی مەسعود بارزانی سەرۆكی هەرێم كە هەندێك كەس بەرپرسیارێتیی گەیشتنە ئەم خاڵە شەرمهێنەی دەخەنە ئەستۆ و نەیارە سیاسیەكانی لە هەرێم بەوە تۆمەتباری دەكەن كە وازی لە ریفراندۆم نەهێنا و لەپێناو بەرژەوەندییە تایبەتیەكانی خۆیدا گوێینەگرت لە ئامۆژگارییەكانی تایبەت بە دواخستنی پرۆسەكە. توركیا و ئێرانیش پشتگیریی لەم جۆرە جەمسەرگیرییانە دەكەن، بەتایبەت كە هەردووكیان بە توندی دژی بڕیاری ریفراندۆمەكە بوون لە ترسی كاریگەرییەكانی لەسەر كوردەكانی ناو خۆیان. بۆیە هۆشداریی و تووڕەیی راستەوخۆیان لە ئەنجامدانی ریفراندۆمەكە گەیاندە بارزانی.\nكەشی تۆمەتگۆڕینەوەی دوای گۆڕانكارییەكانی ئەم هەفتەیەی كەركوك لە نێوان دوو گەورەترین حزبە سیاسیەكەی هەرێمی كوردستانی عێراق كە یەكێتی نیشتمانی كوردستان و پارتی دیموكراتی كوردستانن، وایكردووە كە ئەگەری رووبەڕووبوونەوەی نێوانیان رووبدات. هاوكات ئەگەری پێكهێنانی هاوپەیمانێتی تازەیش بۆ گۆڕانكاریی لەناوخۆی كوردستاندا هەیە. دەشێت جموجووڵەكانی ئەم دواییەی ژەنراڵ قاسم سولەیمانی فەرماندەی فەیلەقی قودسی ئێرانی بەم ئاراستەیە بن، بەتایبەت دوای ئەوەی كە هەندێك لێكگەیشتن لەگەڵ لایەنەكانی دیكەی هەرێمی كوردستاندا راگەیەنرا و بوونە هۆی كشانەوەی پێشمەرگە لە كەركوك و شوێنەكانی تریش بۆ دووركەوتنەوە لە رووبەڕووبوونەوەی توند كە باج-ی زۆری تێدا دەدرا.\nسیناریۆی چوارەمیش ئەوەیە كە حكومەتەكەی حەیدەر عەبادی-ی سەرەك وەزیران دەستپێشخەرییەكی چارەسەر پێشنیار بكات، بەتایبەت دوای گۆڕانكارییەكانی ئەمدواییە و گێڕانەوەی دەسەڵاتی بۆ كەركوك و ناوچە جێناكۆكەكانی دیكە. چونكە ئێستا دەرفەتی ئەوە رەخساوە جڵەوی دەستپێشخەریی بگرێت كە بەغدا پشتیوانیی ناوخۆیی و ئیقلیمی و نێودەوڵەتیی لێ دەكرێت بۆئەوەی هەنگاو بنێت بەرەو گرەنتیی یەكێتی عێراق لەگەڵ رەچاوكردنی رێزگرتن لە مافەكانی كورد. بەڵام هەر دەستپێشخەرییەكی بەم ئاراستەیە، بۆ ئەوەی بەدیبێت و سەربكەوێت، دەبێت دوورتر بڕوات لەوەی كە گەمارۆدانی قەیرانی راپرسیەكەی هەرێمی كوردستان بێت، چونكە گرەنتیدانی یەكێتی عێراق و سەقامگیرییەكەی پێویستی بە نەخشەڕێگایەكە بۆ چارەسەركردنی كێشەكانی هەموو هەرێمەكانی و رەواندنەوەی هەستی فێڵ و نادادپەروەریی لای هەموو لایەنەكان بە عەرەبی سوننەیشەوە كە سكاڵایانە لەدەست پەراوێزخستنیان و ئەمەیش دەرگای رووبەڕووبوونەوەی سەربازیی كردووەتەوە و دەرفەتی گەشەسەندنی داعشی رەخساند. عێراق، پاش ئەزموونی چەند ساڵەی دوای داگیركردنەكەی، بە هەموو كارەساتەكانی و كێشەكانیەوە، پێویستی بە هەنگاوگەلی راستەقینە هەیە بۆ پتەوكردنی پێكەوەژیانی نێوان هەموو پێكهاتەكانی، هەروەها بڵاوكردنەوەی كلتور و بەهای نیشتمانی كە دەبوو بكەوتایەتە سەرووی هەموو دژەكانیەوە و بەشداربێت لە دامركاندنەوەی ئاگریی تایفەگەریی كە جەستەی عێراقی گرتووەتەوە.\nئەم سیناریۆیە ئەگەر جێبەجێ بكرێت، رەنگە قەیرانی ریفراندۆمی كوردستان بكاتە دەروازەی چارەسەركردنی زۆربەی كێشەكانی عێراق.\nعوسمان میرغەنی:: 19/10/2017\nموسڵ ئازادكرا... ئایا خۆشحاڵبین؟\nعوسمان میرغەنی:: 15/07/2017


ژیان | کوردستان | دابان محەمەد وردەکاری کێشەکانی ناو فراکسیۆنی گۆڕان ئاشکرادەکات\n2020-09-27 | 1248 جار خوێندراوەتەوە\nدابان محەمەد پەرلەمانتاری گۆڕان رونکردنەوە لەبارەی کێشەکانی ناو فراکسیۆنی گۆڕان دەدات و دەڵێت ئەگەر سەرۆکایەتی فراکسیۆن ببێتە پێگەیەکی دەست و دەمبەستراو بۆ رازیکردنی دڵی پارتی گرنگی نامێنێت.\nدابان محەمەد لە نوسینێکدا لە پەیجی فەرمی خۆی دەڵێت کاتێک رێکخەری گشتی گۆڕان زانیویەتی زۆرینەی فراکسیۆن پشتگیری ئەو دەکەن هەڵبژاردنی سەرۆکی فراکسیۆنی راگرتووە و دەست بەسەر ژوری هەڵبژاردنی گۆڕاندا گیراوە.\nئاماژە بەوەشدەکات پێش وادەی هەڵبژاردنەکە ده‌ستێوه‌ردانى ئاشكرا و زه‌ق كرا، تۆمه‌ت به‌خشرایه‌وه دژى به‌شێك له فراكسیۆن! فشارى زۆر، به‌كارهێنانى ڕێگاى ناشه‌رعى و هه‌ڕه‌شه و ته‌نانه‌ت ئیمتیاز و به‌خشین، بەرامبەر ئەو بەرێزانەی کە پێیان وابو پشتیوانی بەندە دەکەن، هەمو ئەوانە كاریان له هاوڕێكانی نه‌كرد.\nدەشڵێت دوای دە رۆژ چاوەڕوانی هەڵبژاردن کرا و ئەو بە سەرۆکی فراکسیۆن هەڵبژێردراوە و بەشێک لەبەرپرسانی گۆڕان پیرۆزبایان کردوە و میدیای گۆڕان هەواڵەکەی بڵاوکردۆتەوە بەڵام کێشەکە هەر بەردەوام بووە و پێنج پەرلەمانتار پابەند نەبوون بە پرۆسەکەوە وهەوڵی لەتکردنی فراکسیۆن درا.\nدابان محەمەد ڕاشیگەیاندوە دواتر لەسەر داوای رێکخەری گشتی گۆڕان هەڵبژاردنێکی دیکەیان کردۆتەوە و ئەمجارە دەنگەکان بەرامبەربوون بۆیە ئەو پرۆسەکەی جێهێشتووە و ئەنجامەکەیان رەتکردۆتەوە.\nئەو پەرلەمانتارەی گۆڕان پرسیار دەکات ئایا بۆچی رێکخەری گۆڕان جیاوازی لە نێوان دوو پەرلەمانتاری حزبەکەیدا دەکات؟ ئایا مومکینە مامەڵە لەگەڵ گۆڕان وەک بزوتنەوەیەکی سیاسیی بكرێ بەم نەفەسە؟! ئایا دەبێ رێکخەری گشتی هەمو گۆڕان بە تەکەتول و گروپی خۆی بزانێ یا چەند کەسێک ؟ ! .\nدابان محەمەد باس لەوەش دەکات ئەگەر پەرلەمانتار و وەزیرەکانی گۆڕان کێشەیان هەبێت دەبێت بیبەنە لای رێکخەری گشتی گۆڕان،ئەی ئەگەر رێکخەر کێشەی هەبێت بیبات بۆ کوێ؟.\nئاشکراشیکردوە  سه‌رۆكى فراكسیۆنى گۆڕان له په‌رله‌مانى كوردستان، گرنگى و بایه‌خى تا ئه‌و جێگه‌یه هه‌یه، بتوانێت نوێنه‌رایه‌تى ڕاسته‌قینه‌ى خه‌ڵك بكات، به‌رگرى له‌و بنه‌مایانه بكات كه بزوتنه‌وه‌ى گۆڕانى له‌سه‌ر دروست بوه، لەوە بترازێ و بێتە سەر ئەوەی ببێتە پێگەیەکی حزبی دەست و دەم بەستراو، بۆ ڕازیکردنی دڵی پارتی، هیچ نرخێکی نیە و ناشبێت .


ئازاد ئه‌بوبه‌کر: ده‌شێت له ئاکامی سازانێک جارێکی تریش کورد ده‌نگ بداته‌وه به مالیکی بۆ گه‌ڕی سێهه‌می سه‌ره‌ک وه‌زیری\nله‌گه‌ڵ نزیکبونه‌وه له هه‌ڵبژاردنه‌کانی عێراق باس له ڕه‌وشی ناجێگیری ناو هاوپه‌یمانێتی شیعه‌کان ده‌کرێت و ئه‌ندامێکی کوردیش له په‌رله‌مانی وڵاته‌که ده‌ڵێت ئه‌و ناجێگیریه له ئاکامی ناکۆکیه سیاسیه‌کان نییه.\nئازاد ئه‌بوبه‌کر، له‌سه‌ر لیستی هاوپه‌یمانی کوردستانی ده‌ڵێت کاتێک باس له هه‌ڵوه‌شاندنه‌وه‌ی هاوپه‌یمانی شیعه‌کان ده‌کرێت زیاتر په‌یوه‌ندی هه‌یه به یاسای نوێی هه‌ڵبژاردنه‌وه که شوێنی بۆ لایه‌نه بچوکه‌کان دیار کردووه و پێشده‌چێت هاوپه‌یمانی شیعه‌کان بۆ خۆی بیه‌وێت هه‌ر لایه‌نه و به جیا به‌شداری له هه‌ڵبژاردندا بکات، وه ده‌شڵێت ئه‌مه لیستی ئه‌لعێراقیه‌ش ده‌گرێته‌وه.\nله میانه‌ی وتووێژه‌که‌یدا له‌گه‌ڵ به‌ڵێن ساڵح، به‌ڕێز ئه‌بوبه‌کر ده‌شڵێت به‌هۆی بڕیاره‌که‌ی دادگای فێدراڵیه‌وه نوری ئه‌لمالیکی سه‌ره‌ک وه‌زیری عێراق ده‌توانێت بۆ گه‌ڕی سێهه‌می سه‌ره‌ک وه‌زیری خۆی کاندید بکاته‌وه به‌ڵام ئه‌مجاره ڕووبه‌ڕووی گرفتێکی تر ده‌بێته‌وه له‌ناو ماڵی شیعه‌دا که وه‌ک به‌ڕێز ئه‌بوبه‌کر ده‌ڵێت ناڕازین له مالیکی.


هەشتەم بەرنامەی (پارێزگای سلێمانی‌و نوێنەرانی) پێشكەشكرا\nچالاکیەکانی ڕیکخراو 2019-03-31 795 جار بینراوە کۆمێنت\nلە درێژەی زنجیرە بەرنامەكانی (پارێزگای سلێمانی‌و نوێنەرانی) ئەمڕۆ (یەكشەممە) بەرواری (31/3/2019) هەشتەم بەرنامەی (پارێزگای سلێمانی‌و نوێنەرانی) پێشكەشكرا بەمیوانداری هەریەكە لە بەڕێز(د. غالب محەمەد عەلی) ئەندامی فراكسیۆنی (گۆڕان) وئەندامی لیژنەی (نەوت‌و وزە) لە ئەنجومەنی نوێنەرانی عێراق و هەروەها بەڕێز (رزگار حەمەنوری) سەرۆكی لیژنەی (شەهیدان‌و ئەنفالكراوان‌و كیمیاباران‌و كەمئەندامانی سەنگەر) لە ئەنجومەنی پارێزگای سلێمانی.\nد. غالب محەمەد: هاووڵاتییەكی گەرمیانی سوودمەند نییە لە یەك دۆلار لەداهاتی نەوتی ناوچەكەی\nرزگار حەمە نوری: لەماوەی رابردوودا بەهۆی نەبوونی پلانەوە بودجەیەكی زۆر لە پڕۆژەی بچوكی ناپێویستدا خەرجكراوە\nبەشی یەكەمی بەرنامەكە تایبەت بوو گفتوگۆكردن لەگەڵ (د. غالب محەمەد عەلی) ئەندامی فراكسیۆنی (گۆڕان) وئەندامی لیژنەی (نەوت‌و وزە) لە ئەنجومەنی نوێنەرانی عێراق.\nلەم بەشەدا وێڕای گفتوگۆكردن لەسەر كارە سەرەكییەكانی لیژنەی (نەوت‌و وزە) لە ئەنجومەنی نوێنەرانی عێراق ، هەروەها بابەتی نەوت داهات نەوت لە نێوان هەرێم و بەغدادا، هەوڵەكانی ئەم لیژنەیە لە چارەسەركردنی كێشەكانی هاووڵاتیان لە پارێزگای سلێمانیدا چەند بابەتێكی دیكە گفتوگۆیان لەسەركرا.\nد. غالب محەمەد: پێویستە نەوت و گاز لەژێر كۆنترۆڵی حكومەتدا بێت نەك لەبەردەستی چەند حزبێكدا بێت.\nسەرەتا (د.غالب محەمەد) ئاماژەی بۆ ئەوە كرد، كە ئیشەكانی لیژنەكەیان لە هەرێم لاوازی پێوە دیارە لەبەر بوونی كێشەكانی نێوان هەرێم و بەغداد كە خۆی لە بوارەكانی (نەوت‌و غاز)دا بینێتەوە، چونكە تائێستا هەرێم نە بڕیاریداوە نەوت رادەستی بەغداد بكات، نە بڕیاریشیداوە چاكسازی شەفافیەت لەبواری نەوت و غازی هەرێمدا بكات.\n"ناكرێت لەبەغداد چاودێری نەوت‌و گازدەكرێت بەڵام لە هەرێمدا چاودێری ناكرێت" (د. غالب محمەد) وایگوت.\nهەر سەبارەت بە تەوەری شەفافیەت لەبازرگانی و داهاتی نەوتی هەرێمدا، ئەو ئەندامەی (ئەنجومەنی نوێنەرانی عێراق)\nسەرسورَمانی خۆی لەوە دەربڕی وتی:" هیچ مەعقول نییە توركیا بزانێت داهاتی نەوتی هەرێم چەندە، بەڵام هاووڵاتییەكی گەرمیانی كە بازرگانی بە نەوتی ناوچەكەیەوە دەكرێت نەزانێت نەوتەكە چی لێدێت‌و سوودمەندیش نەبێت لە یەك دۆلار".\nهەروەها ئاماژەی بۆ ئەوەكرد كە توركیا لەماوەی سێمانگدا بڕی (300.000.000) سێصەد ملیۆن دۆلاری دەستكەوتووە لە نەوتی گەرمیان.\n"پێویستە نەوت و گاز لەژێر كۆنترۆڵی حكومەتدا بێت نەك لەبەردەستی چەند حزبێكدا بێت" (د. غالب) لەدرێژەی بەرنامەكەیدا ئاماژەی بۆكرد.\nسەبارەت بە دەنگۆی بڕینی مووچەی فەرمانبەران لەلایەن بەغداوە، ئەندامەكەی ئەنجومەنی نوێنەرانی عێراق وتی :" ئەوە تەنها پڕوپاگەندەبوون، لە ئەمساڵدا بەهیچ شێوەیەك دەستكاری مووچە ناكرێت چونكە بەیاسا رێكخراوە، بەڵام ئەگەر حكومەتی هەرێم نیازپاكی خۆی بەرامبەر بەغداد دەرنەبڕێت، مەرج نییە ساڵێكی دیكە بارودۆخ بەم شێوەیە بێت، چونكە یاسای بوودجە ساڵانە دێتە پەرلەمانەوەو گفتوگۆی لەسەر دەكرێت.\nهەروەها بەڕێزیان ئاماژەی بۆ ئەوەكرد، كە بەغداد پێی سەیرە لە هەرێم پاڵاوگە هەن بەڵام ئامادەنین نەوت بپاڵێون، ئەمەش هۆكارە بۆ سستی‌و دواكەوتنی نەوتی سپی ماڵان.\nسەبارەت بە كارا بوونی (ئەنجومەنی نوێنەرانی عێراق)، ناوبراو ئاماژەی بۆ ئەوە كرد كە بەڵێ پەرلەمانی عێراق كارایەو دەسەڵاتی هەیەو لێپرسینەوە دەكات.\nلەكۆتایشدا سەبارەت بە نەبوونی بەنزینخانەی حكومی لە سلێمانیدا، (د. غالب) وتی بەدواداچوونمان لەوبارەیەوە كردووە، وەك خۆم لەهەوڵی ئەوەدام چەند بەنزینخانەیەكی حكومی لە هەرێمدا بكەینەوە بەمەبەستی زیاتر خزمەتی هاووڵاتیان.\nرزگار حەمەنوری: لە ئەدای چوار ساڵی رابردووی ئەنجومەنی پارێزگا رازینيم\nلە بەشی دووەمی بەرنامەكەدا گفتوگۆ لەگەڵ (رزگار حەمەنوری) سەرۆكی لیژنەی (شەهیدان‌و ئەنفالكراوان‌و كیمیاباران‌و كەمئەندامانی سەنگەر) لە ئەنجومەنی پارێزگای سلێمانی كرا.\nلەمیانی بەرنامەكەدا تاوتوێی چەند پرسێك كرا، لەوانەش كارەكانی لیژنەی شەهیدان، ئەدای چوار ساڵی رابردووی ئەنجومەنی پارێزگا، جیاوازی مووچەو ئیمتیازاتی كەسوكاری شەهیدانی هەرێم لەگەڵ شەهیدانی عێراقدا، سستی ولاوازی‌و گەندەڵی لەپڕۆژەكانی سنوری پارێزگای سلێمانی.\nلەسەرەتادا (رزگار حەمە نوری) باسی لە ئەركەكانی لیژنەی شەهیدان كرد‌و هەروەها ئاماژەی بۆ ئەوەكرد، لەبەر ئەوەی ستافی لیژنەی شەهیدان گۆڕانكاری بەسەردا هاتووە، لە ئێستا لە هەوڵی تەواوكردنی ئەو كارانەداین كە ستافی پێشووی لیژنەی شەهیدان تەواویان نەكردبوو.\nسەبارەت بە پەیوەندی لیژنەی (شەهیدان‌و ئەنفالكراوان‌و كیمیاباران‌و كەمئەندامانی سەنگەر) لەگەڵ لیژنەی (شەهیدان) لە ئەنجومەنی نوێنەرنی عێراق‌و پەرلەانی كوردستاندا، ناوبراو رایگەیاند، لەگەڵ لیژنەی (شەهیدان) لە ئەنجومەنی نوێنەرنی عێراقدا پەیوەندیمان نەبووە، بەڵام چەند جارێك لەگەڵ پەرەلەانی كوردستاندا پەیوەندیمان هەبووەو یاداشت‌و نوسراومان ئاڕاستەكردوون و چەند كێشەو گرفتێكیان خراوەتە بەردەست.\nهەر لە درێژەی گفتوگۆكەدا (رزگار حەمە نوری) وتی، بڕیارە (دەزگای شەهیدانی عێراق) نووسینگە لە شارەكانی هەرێمی كوردستان بكاتەوە، بێگومان ئەوكاتە هەوڵ ئەدەین هەماهەنگیمان هەبێت ئومێدەكەین مووچە‌و ئیمتیازاتی شەهیدانی هەرێمیش وەك مووچەو ئیمتیازاتی شەهیدانی عێراقی لێبێت.\n(لە ئەدای چوار ساڵی رابردووی ئەنجومەنی پارێزگا رازینم)، (رزگار حەمە نوری) وایگوت، چونكە ئەو پێی وابوو قەیارنی دارایی كاریگەری زۆری هەبوو لەوەی ئەنجومەن هەستێت بەرۆڵی خۆی.\nلەكۆتایشدا ئەو ئەندامەی ئەنجومەنی پارێزگای سلێمانی سەبارەت بە پڕۆژەكانی پارێزگای سلێمانی وتی: بەداخەوە لەماوەی رابردوودا چەندین بەهۆی نەبوونی پلانەوە بودجەیەكی زۆر لە پڕۆژەی بچوكی ناپێویستدا خەرج كراوە، كە دەكرا بەنیوەی ئەو بڕە پارەیە پڕۆژەی سیستمی میترۆ لەپارێزگای سلێمانیدا دروستبكرایە.\nهەروەها وتی تائێستا چەند كۆمپانیايەكمان داوەتە دادگا لەسەر كەمتەرخەمی‌و گەندەڵی، پاشان وتی: بەردەوام لەهەوڵدا دەبین بۆ ئەوەی لە خزمەتی هاووڵاتیاندا بين، هەر ئەمڕۆش پڕۆژەیەكم پێشكەش بە شارەوانی كردووە، سەبارەت بە پەیڕەوكردنی سیستمی نەفەرات لە تەكسییدا، ئەمەش لە دوو لاوە هاووڵاتی لێی سوود مەندەبێت چ لەرووی دارایەەوە وە چ لەرووی كەمكردنەوەی قەرابڵغی ناو شەقەمەكانەوە، سیستمەكەش جگە لە وڵاتانی درواسێ هەروەها لە هەولێرو بەغدادیش پەیڕەو كراوەو سەركەوتووش بوون.\nبەرنامەی (پارێزگای سلێمانی‌و نوێنەرانی)، بەرنامەیەكی هەفتانەی تایبەتە (رێكخراوی كوردستان بۆ هەمووان) بەهاوكاری (رێكخراوی NED )ئەمریكی لەرادیۆی (نەوا)وە رۆژانی (یەكشەممە) كاتژمێر (2:00) بۆ (3:00)ی پاشنێوەڕوان بەمیوانداری نوێنەرانی پارێزگای سلێمانی لە (ئەنجومەنی نوێنەرانی عێراق)و (ئەنجومەنی پارێزگای سلێمانی) پێشكەشدەكرێت.


پێنس داوا لە یەکێتی ئەوروپا دەکات " نیازپاکانە " وتوێژ بکەن سەبارەت بە جیابوونەوەی بەڕیتانیا\nجێگری سەرۆکی ئەمەریکا مایک پێنس لەمیانەی سەردانەکەیدا بۆ ئێرلەندا داوای لە یەکێتی ئەوروپا کرد " نیازپاکانە " وتوێژ لەگەڵ سەرۆک وەزیری بەڕیتانیا بۆریس جۆنسندا بکەن و بگەن بە ڕێکەوتنێک سەبارەت بە جیابوونەوەی بەڕیتانیا لە یەکێتی ئەوروپا کە تیایدا ڕێز لە سەروەری بەڕیتانیا بگرێت.\nلەکاتێکدا پێنس بەباشی گوێی لە پەیامەکەی سەرۆک وەزیری ئێرلەندا لیۆ ڤارادکار گرت کە وتی جیابوونەوەی بەڕیتانیا ئەو ڕێکەوتنە ئاشتیە لەناونابات کە لە ساڵی 1998 دا واژۆکراوە، پێنس پشتیوانی خۆی بۆ جۆنسن دەربڕی کە سەرۆکی ئەمەریکا دانۆڵد ترامپ بە گەرمی پێشوازی لێکرد.\nپێنس لەمیانەی کۆنگرەیەکی ڕۆژنامەوانی هاوبەشدا لەگەڵ ڤارادکار وتی " ئەمەریکا پشتیوانی لە بڕیارەکانی بەڕیتانیا دەکات سەبارەت بە جیابوونەوەی لە یەکێتی ئەوروپا، بەڵام دەشزانین کێشەکان زۆر هەستیارن لەسەر سنووری ئێوە، دەتوانم دڵنیایتان بدەمێ ئێمە هەمیشە هانی بەڕیتانیا و ئێرلەندا دەدەین هەر ڕێکەوتنێک لەنێوان بەڕیتانیا و یەکێتی ئەوروپا سەبارەت بە جیابوونەوەکە ڕێز لەو ڕێکەوتنە ئاشتیە بگرێت کە واژۆکراوە."\nوتیشی " بەڵام لەگەڵ نزیکبوونەوەی وادەی جیابوونەوەکە، داوا لە ئێرلەندا و یەکێتی ئەوروپا دەکەین نیازپاکانە وتوێژ لەگەڵ سەرۆک وەزیری بەڕیتانیا بۆریس جۆنسندا بکەن و پێکەوە کاربکەن بۆ گەیشتن بە ڕێکەوتنێک کە تیایدا ڕێز لە سەروەری بەڕیتانیا بگرێت و سنوورێک بۆ پەککەوتنی بازرگانی دابنێت."


خۆشگوزەرانیی بۆ دەسەڵاتداران و نەھامەتیی بۆ خەڵکی.\nڕۆژبەڕۆژ بارو گوزەرانی خەڵکی ئەم ھەرێمەی کوردستان ڕوو لەخراپ بوون و نەھامەتی زیاترە و قەیرانەکان ھەمووی ڕووبەڕووی ئەوان دەبێتەوە و ئەو خەڵکە ھەژار و زەحمەتکێشە باجەکانی دەدەن نەک دەسەڵاتداران و حیزبەکانیان کە باکیان لەخەڵکی نییە و خۆیان لەژیانێکی لێوان لێو لە خۆشگوزەرانییدا دەژین نە لە ئاویان کەمە نە لە کارەبا نە لە بەنزینیان کەمە نە لە گاز و سوتەمەنی و فینککەرەوە...نە لە مووچەیان کەمە نە لە کار و کاسبی.. نە باکیان لە گەرمای ھاوینە و نە لە چلەی زستان.. نە لە خانوویان کەمە نە لە زەوی و باخ و کۆمپانیا. بەڵێ خۆشگوزەرانیی بۆ دەسەڵاتدارانە و ناخۆشگوزەرانییش بۆ خەڵکی..\nئەوەی مایەی سەیر و گاڵتەجاڕییە دەسەڵاتدارانی ئەم ھەرێمە لە بەرابەر تەحەمولکردنی ئەم ژیانە سەخت و تاڵەی بۆ خەڵکیان دروست کردوە ھێشتا داوا لە خەڵکی دەکەن سەبر بکەن و دان بەخۆیاندا بگرن و ئەزموونەکە بپاریزن ئەو ئەزموونەی بەدرێژای ٢٤ساڵی ڕابردوو لە نەھامەتیی و ڕۆژڕەشی ھیچی تری پێ نەبووە و نەبەخشیوە بەخەڵکی بەڵام ھەمووشتێکی بەخشیوە بەدەسەڵاتداران و خۆشتروباشتر لەپاشاکانی کەنداو ژیاوون..ئەمڕۆش خەڵکیان لەناخۆشترین ژیاندا ھێڵاوەتەوە وناشیانەوێت خەڵکی لە و نەھامەتیە دەرھێنن و خەڵک خۆشگوزەران بکەن ..بەڵێ خەڵک ئاوا ژیان و گوزەران بەسەختی ونالەباری بەڕێ دەکات وکەچی دەسەڵاتداران و حیزبەکانیان بەدەسەڵات و بەناو ئۆپۆزیسیۆنیشەوە ..ھەرخەریکی شەڕی پۆست و کورسی و بووجەو دەستووروھەڵبژاردنی سەرۆکی ھەرێم وخەریکی شەڕی دانانی پاریزگارو قایمقام و بەڕێوەبەری ناحیەو بەڕێوەبەرەگشتیەکانی فەرمانگەکانن...\nکەمن پێم وایە ئەمانە ھیچی کێشەی خەڵکی نییە و بەرژەوەندی و سوودی خەڵکی تیانییە بەپێچەوانەوە ئەمە ھەمووی کێشە حیزبەکانە وبەرژەوەندی و سوودی خۆیانی تیدایە ئەم شەڕ و ململانێیانەیان بۆخۆیان و حیزبەکانیانە نەک خەڵکی.. خەونی خەڵکی و خەونی ئەمان دوو خەونی جیایە ..پێشینان گوتەنی ئاش لەخەیاڵێ و ئاشەوان لە خەیاڵێ...ھەربۆیە دەبیت خەڵکی ئەم ھەرێمە زۆر ووشیاربێت و چیدی خەونەکانی خۆی گرێ نەدات بەوادەو بەڵێنە فریودەرەکانی دەسەڵات و ئۆپۆزیسیۆن..دەبێت خەڵکی ڕیزەکانی خۆیان جیاکەنەوە لەڕیزەکانی دەسەڵات وئۆپۆزیسێۆن و یەکڕیزبن و لەڕێ ی خەبات و فشاری مەدەنیانەو جەماوەریانەوە ماف و داواکاریەکانیان لەدەسەڵات و ئۆپۆزیسیۆن بسەنن و ناچاریان کەن کە ژیانێکی مرۆییانە و خوشگوزەرانییانەیان بۆ دابین کەن.\nئەمە تەنھا ڕێگەچارەو ئەڵتەرناتیفە و ھیچی تر کێشەی خەڵکی ئەمڕۆ لەم ھەرێمەدا خۆشگوزەرانییە و ژیانێکی مرۆییە کێشەی خەڵک نەدەستوورە نەھەڵبژاردنی سەرۆکی ھەرێمە ونەدانان و لابردنی ئەم پاریزگاو ئەوسەرۆکی ئەنجومەن و شارەوانی وئەو قایمقاام و ئەوبەرێوەبەری ناحیەو بەڕێوەبەری گشتیە ئەمانە کێشەی حیزبەکانن و تەنیا حیزبەکان و ئەو کەسانەی ئەو پۆستانە وەردەگرن خۆشگوزەران دەژین و سوود مەند دەبن ئیتر باقی خەڵکی نەھامەتی و ناخۆشگوزەرانی پێ دەبڕێ...ئەمانە ھەمووی گەمەی گۆڕینی پلە و پۆست و شوێن و دەموچاوەکانە وھیچی تر وھیچ خۆشبەختی و خۆشگوزەرانییەکی بۆ خەڵک پێ نییە.\nخەڵکی کوردستان دەیەوێت وەک مرۆڤگەلێکی سەردەم خۆشگوزەران و ئازاد بژین.. کێشەی خەڵک ئەوە نییە کەکێ دەبێ بەسەرۆکی ھەرێم یانا چ دەستورێ دادەنرێ یادانا نرێ یان کێ دایدەنێ کێشەی خەڵک ئەوەنییە کێ دەبێتە پارێزگار یان نابێت کێ دەبێتە سەرۆکی شارەوانی و ئەنجومەنی شارەوانی یان نابێت کێ دەبێتە قایمقام و بەڕێوەبەری ناحیەو بەڕێوەبەری گشتی ..ئەمانەھیچی لەخزمەت خەڵکیدا نییە ھیربۆیە نابێت خەڵکی کوردستان خۆشباوەڕ بن بەدانان وگۆِینی ئەم پۆستانە ئەم پۆستانە خۆشگوزەرانی وکامەرانی بۆ خاوەنەکانیان دێنێت نەک خەڵکی.چ پارێزگارو سەرۆکی ئەنجومەنی شارەوانی و سەرۆکی شارەوانی و فایمقام و بەڕێوەبەری ناحیەو بەڕێوەبەری گشتیەک ئامادەیە وەک ئەو خەڵکە لە نەھامەتیدا بژی خاوەن ئەو پۆستەش بێت؟إإ بێگومان نییە کەواتە ھیچ کەسێک نوێنەری ئەو خەڵکە نییە و نابێت ئەوە تەنھا خەڵکە دەتوانێ لەڕێگەی فشارو خەباتی مەدەنیانەوە ببێتە نوێنەری خۆی و خۆشگوزەرانی و ژیانێکی مرۆڤانەی سەردەم بۆ خۆی فەراھەم بکات مافیش ھەمیشە دەسێنرێت نادرێت..


به‌دۆعا* ئه‌ی بولبله خۆشخوێنه‌که‌ی گه‌رمێن و کوێستان – Denegkan\nبه‌دۆعا* ئه‌ی بولبله خۆشخوێنه‌که‌ی گه‌رمێن و کوێستان\n“کوردستانه کوردستانه هه‌م گه‌رمیانه و هه‌م کوێستانه”\nدێرێک له شێعری گۆرانیه‌کی کۆنی حه‌مه‌جه‌زا\nسه‌رله‌به‌یانیی رۆژی هه‌ینیی ڕابردوو(یه‌کی ئوکتوبری 2010) کاکه حه‌مه‌جه‌زا عه‌لی، ده‌نگخۆش و هونه‌رمه‌ندی ناودار و خاوه‌ن هه‌لوێستی گه‌له‌که‌مان ،پاش ده‌ستوپه‌نجه‌نه‌رمکردن له‌گه‌ڵ نه‌خۆشیی شیرپه‌نجه، سه‌ره‌نجام بۆ هه‌میشه مالئاوایی له ژیان کرد. ئه‌گه‌رجی کاکه جه‌زا به له‌ش نیشتمان و نه‌ته‌وه‌که‌ی به‌جێهێست، به‌ڵام به‌دڵنیاییه‌وه ناو و ده‌نگه گه‌رم و به‌سۆزه‌که‌ی و به‌تایبه‌ت سرووده هه‌میشه زیندوه‌کانی ، وه‌ک به‌رهه‌م و زمانحاڵی نه‌ته‌وه‌یه‌ک که هاواری ئازادی و یه‌کسانی کردوه، ده‌مێننه‌وه و ناوی حه‌مه‌جه‌زا له ریزه‌کانی سه‌ره‌وه‌ی ئه‌و ناوانه جێگه‌ی ده‌گرێ که بۆ ئامانجه‌کانی گه‌ل تێکۆشاون و، رۆژێک دێت که موزه‌خانه‌ی خه‌باتی رزگاریخوازانه‌ی نه‌ته‌وه‌ی کورد به په‌یکه‌ری حه‌مه‌جه‌زاش وه‌ک پێشمه‌رگه و ده‌نگخۆش و هونه‌رمه‌ندی نه‌ته‌وه‌یی ده‌ڕازێته‌وه.\nپێموانی‌یه حه‌مه‌جه‌زا پێویستی به ناساندنی من بێت، له‌به‌ر ئه‌وه هونه‌ره‌که‌ی و هه‌ڵوێستی شۆرشگێرانه و به‌تایبه‌ت مه‌قام و ئاوازه پڕ بایه‌خه‌کانی له شێعری شاعیرانی پایه‌به‌رزی کورد (به‌تایبه‌ت مامۆستا قانێع و مامۆستا هێمن)، ئه‌وه‌نده له‌نێو دڵی جه‌ماوه‌ردا جێگه‌یان هه‌یه که کاکه جه‌زای وه‌ک گه‌وره هونه‌رمه‌ندێکی جه‌ماوه‌ری له‌نێو گه‌له‌که‌یدا ناساندبێت. بۆیه ته‌نیا به گه‌ڕانه‌وه‌ی یه‌ک دوو بیره‌وه‌ری و ئاماژه به ده‌وری شۆڕشگێرانه‌ی له بزاڤی هونه‌ری و هه‌ڵوێستی شوڕشگێڕانه‌ی، قه‌ناعه‌ت ده‌که‌م.\nیه‌که‌مجار که دیتم له مه‌ریوان بوو، پێموابێ ساڵی 50-51 (1971) بوو. هاوڕێه‌کی ئه‌و سه‌رده‌مه‌م(ئه . م) گوتی ده‌زانی حه‌مه‌جه‌زا لێره‌یه، وتم با بچین چاومان پێ بکه‌وێت. له دوکانی “… کانی میرانی” له جاده‌ی بایه‌وه بوو. که چوین له سه‌ر کڕینی “زه‌بت سه‌وت”(ده‌نگ‌هه‌ڵگر) ێک باس و قسه‌یان بوو. که ئیمه چوین مه‌عامله‌که‌یان له‌سه‌ر ئه‌وه‌ی که خاوه‌ن دوکان داوی پاره‌یه‌کی ده‌کرد که ئه‌م نه‌یبوو،سه‌ری نه‌گرت. له‌به‌ر ئه‌وه‌ی ئه‌وکات ئه‌وه‌نده پوولمان نه‌بوو که بتوانین یارمه‌تی بده‌ین که ته‌سجیله‌که بکرێت، هه‌ستمان به شه‌رمه‌زاری و خه‌جاڵه‌ت ده‌کرد، بۆیه ئیتر سه‌ره‌ڕای ئه‌وه به‌ئاوات بووم له‌گه‌ڵی قسه بکه‌م،به‌لام له به‌ر ئه‌وه‌ی نه‌مده‌توانی کۆمه‌کی بکه‌م ، بێ هیج قسه و باس و به حه‌سره‌ت خواردنه‌وه به‌جێمان هێشت. به‌ڵام گه‌نجێکی 20 ساڵانم ده‌هاته‌پێش چاو که وه‌ک پێشمه‌رگه خۆی هه‌ڵپێچابوو و تۆز و خوڵ و جێی وشکه‌وه بووی عاره‌قه به ناوشان و سینه‌ی جلو به‌رگه‌که‌یه‌وه دیار بوو.\nجاردوه‌م ساڵی 1984 له گوندی قزله‌ر(باشووری کوردستان) دیتم . ئه‌و ده‌م هه‌ردووکمان پێشمه‌رگه بوین، له‌و کاته‌دا کاکه جه‌زا له‌گه‌ڵ تیپی موسیقای “شه‌هیدکارزان” به سه‌رپه‌رستی هونه‌رمه‌ند کاک دلێر ئیبراهیم کاری ده‌کرد. به‌هۆی ئه‌وه‌ی له‌و کاته‌دا مه‌قه‌ڕی ئێمه‌ش له دۆڵی جافایه‌تی بوو، چه‌ند جارێکی دیکه‌ش چاوم پێکه‌وت\nبۆمن حه‌مه‌جه‌زا یه‌کێک له سه‌ره‌تاییترین هونه‌رمه‌ندانی باشووری کوردستان بوو که ناو وناوبانگی نه‌له رادیۆی کوردی به‌غدا(ئێراق)، به‌ڵکه له رێگه‌ی شۆڕشی ئه‌یلووله‌وه هاته رۆژهه‌ڵاتی کوردستان. ئه‌گه‌رچی پێشتر به‌هۆی ڕادیوی کوردی به‌غدا، یا رادیوی کوردی تاران(پاشتر کرماشان) گۆرانی بێژانێک وه‌ک عه‌لی مه‌ردان، تاهیر ته‌وفیق، ره‌سوول گه‌ردی، شه‌مال سائب،مه‌ریه‌مخان، گوڵبه‌هار، عارف جه‌زراوی، عیسا به‌رواری و…ناویان گه‌یشتبوه رۆژهه‌ڵات و خه‌ڵک ده‌یناسین، به‌ڵام کاکه جه‌زا له رێگه‌ی ته‌سجیل(ده‌نگهه‌ڵگر) و به یه‌که‌م کاسێتی که له شۆڕشدا تۆماری کردبوو، ده‌نگی هاته رۆژهه‌ڵات و به‌تایبه‌ت کاتیك له یه‌که‌م کاسێتی خۆیدا ، له گۆرانیه‌کی له سه‌ر مه‌رگی مامۆستای گۆرانی، حه‌سه‌ن زیره‌ک چریبو. له‌به‌ر ئه‌وه‌ی که حه‌سه‌ن زیره‌ک وه‌ک نه‌ته‌وه بێ که‌سه‌که‌ی، له‌و په‌ڕه‌ی بێ‌که‌سیدا سه‌ری نایه‌وه و کاکه حه‌مه‌جه‌زا یه‌که‌م که‌س بوو که ئه‌و بێکه‌سی‌یه هاوار کرد:\nئه‌ی گوڵ ئه‌یگوڵ تۆم به گوڵ زانی\nله دوای تۆ “زیره‌ک” گیان کێ بڵی گۆرانی\nئه‌م گۆرانی‌یه له کاتی خۆیدا بۆ من که تازه لاوێک بوم و مه‌رگی غه‌ریبانه‌ی حه‌سه‌ن زیره‌ک خه‌فه‌تباری کردبووم،سه‌ره‌ڕای ئه‌وه هیچ ئورکستێکی ئه‌وتۆی له‌گه‌ڵ نه‌بووو و وه‌ک ده‌ڵین به “ته‌پڵ و دووزه‌له”یه‌ک تۆمار کرابوو، سه‌رنجی ڕاکێشام و وای لێکردم شوێنگری خاوه‌نی ده‌نگه‌ی بم.\nئه‌و کاسێته که ئه‌گه‌ر بیرم هه‌له‌ی نه‌کردبێ له ساڵی 9 یا 50 ی هه‌تاوی واتا 1970 ی زایینی ده‌رکه‌وت، له رۆژهه‌لاتی کوردستان به‌تایبه‌ت ناوچه سنووریه‌کان و له نێو روناکبیراندا ده‌نگی دایه‌وه. به شوێگرتنێک که گرتم هێندێک زانیاریم له گۆرانی‌بێژه‌که‌ی(حه‌مه‌جه‌زا) ده‌ست که‌وت. زانیم که له بنه‌ماله‌یه‌کی نیشتمانپه‌روه‌ر و ده‌ست رۆیشتووی سلێمانی‌یه، به‌ڵام بنه‌ماڵه، به‌تایبه‌ت باوکی به‌رگری گۆرانی گوتنی‌یه و گۆرانی بێژی پێ شایه‌ره. له‌وه‌ش سه‌یرتر ئه‌وه بوو که بۆم ده‌رکه‌وت  “تیپی مۆسیقای سلێمانی”ش به‌تاوانی ئه‌وه‌ی که حه‌مه‌جه‌زا به‌قه‌ولی ئه‌وان “شه‌عبی” ده‌خوێنێ، نه هاوکارییان کردوه و نه به‌ته‌مان سه‌ره‌ڕای ئه‌وه‌ی هه‌موویان له شۆڕشدان، گۆرانیی له‌گه‌ڵ تۆمار بکه‌ن. ئه‌وه‌بوو کاتێک ئه‌و تیپی مۆسیقایه هاتنه سنه و به‌رنامه‌یه‌کی ته‌له‌فزیونیان تۆمارکرد(که پێشوازییه‌کی که‌م وێنه‌ی له لایه‌ن خه‌ڵکه‌وه لێکرا، به‌شێوه‌یه‌ک ده‌یان هه‌زار-دووپاتی ده‌که‌مه‌وه ده‌یان هه‌زار داخوز نامه بۆ دووپات و سێ پات کردنه‌وه‌ی ره‌وانه‌ی ته‌له‌فزیون کرا).کاکه جه‌زایان له‌گه‌ڵ نه‌بوو. ئه‌ڵبه‌ت هونه‌رمه‌ندانی دیکه‌ی خۆشناو و به‌ناوبانگی دیکه‌ی وه‌ک حه‌سه‌ن گه‌رمیانی و سه‌لاح مه‌جیدیش هه‌بوون که‌له شۆڕش دا بوون و له‌و به‌رنامه به‌شدار نه‌بوون، به‌ڵام هۆی به‌شدار نه‌بوونیان چتی دیکه وه‌ک نه‌بوونی کات یا له‌به‌رده‌سدا نه‌بوون بوو، به‌ڵام نه‌بوونی کاکه جه‌زا له‌و شێوه روانینه‌وه سه‌رچاوه‌ی ده‌گرت که باسم کرد.\nهاوکاری نه‌کردنی تیپی سلێمانی و ته‌نانه‌ت تیپه‌کانی دیکه‌ی سلێمانی وه‌ک تیپی مه‌وله‌وی،له‌گه‌ڵ حه‌مه جه‌زا پاش ئاشبه‌تاڵی شۆڕشی ئه‌یلوول و گه‌ڕانه‌وه‌ی خه‌ڵک بۆ سه‌ر ماڵ و حاڵیان، درێژه‌ی کێشا. ئه‌و هه‌ڵوێسته هه‌ڵه‌یه به‌شێوه‌یه‌ک کاکه جه‌زای ئازار دا که ته‌رکی سلێمانی کرد و له هه‌ولێر گیرسایه‌وه. به‌پێچه‌وانه‌ی سلێمانی،له هه‌ولێر پێشوازیه‌کی باش له حه‌مه‌جه‌زا کرا و تا سه‌ره‌تای هه‌شتاکان که کاکه جه‌زا ته‌حه‌مولی ده‌سه‌ڵاتی به‌عسی پێنه‌ده‌کرا و به شۆڕشی نوێی کوردستان به رێبه‌ریی یه‌کێتی نیشتمانی په‌یوه‌ست بوو، چه‌ند کاری پربایه‌خ و به‌پیزیان بۆ تۆمار کرد.\nهه‌ر له‌م سه‌رده‌مه‌دا بوێرانه له گه‌ڵ هونه‌رمه‌ندی گه‌وره‌ی نه‌ته‌وه‌که‌مان مامۆستا ناسری ره‌زازی، یه‌کێک له شێعره دوور و درێژ و پر بایه‌خ و ناوه‌ره‌ۆکه‌کانی مامۆستا هێمن (ناڵه‌ی جودایی) یان له کاسێتێکدا به‌شێوه‌یه‌کی وه‌ستایانه تۆمار کرد.\nپاش په‌یوه‌ست بوون به شۆڕش گه‌رچی به‌هۆی نه‌بوونی ئیمکان، توانای تۆمارکردنی گۆرانیی که‌م بوو، به‌ڵام کاکه جه‌زا ته‌سلیمی بێ ده‌ره‌تانی نه‌بوو و خۆی به‌بێ موسیقا، ئه‌و گۆرانیانه‌ی که له‌سه‌ر شێعره شۆڕشگێرانه‌کان دایده‌نا تۆمار ده‌کرد و له رێگه‌ی رێکخستنه نهێنی‌یه‌کانه‌وه، له شاره‌کانی باشوور بڵاو ده‌کرایه‌وه. که به‌جورعه‌ته‌وه ده‌توانم ئیدیعا بکه‌م، ده‌ورێکی بایه‌خداریان له به‌رز راگرتنی وره‌ی خۆڕاگری و شۆڕشگێرانه‌ی خه‌ڵک، به‌تایبه‌ت لاوان ده‌گێرا.\nپاش ڕاپه‌رین و پێکهاتنی حکوومه‌تی هه‌رێم، کاکه جه‌زا ئیتر ئه‌و گۆرانی‌بێژه “شه‌عبی”یه نه‌بوو که تیپی موسیقای سلێمانی یا تیپێکی دیکه سڵی لێ بکه‌نه‌وه، به‌لکوو ئه‌و هونه‌رمه‌نده شۆڕشگێڕه بوو که ده‌چووه هه‌ر شوێنێک رێز و حورمه‌ت و پێشوازیی جه‌ماوه‌ر، فرمێسکی خۆشیی له چاوی لایه‌نگرانی سه‌رده‌می شاخی ده‌زاند. ئه‌و هونه‌رمه‌نده بوو که ئیتر هه‌ر تیپێکی موسیقا به شانازییی ده‌زانی که هاوکاریان بکات و گۆرانی بۆ تۆمار بکه‌ن. جێگه‌ی سه‌رنج ئه‌وه‌یه که کاکه جه‌زا ئه‌و که‌م لوتفیانه‌ی ڕابردووی قه‌ت به‌چاودا نه‌دانه‌وه و به دڵێکی ئاواڵه‌وه هاوکاریی کردن.\nئه‌وه‌ی که ده‌بێ له کۆتاییدا ئیشاره‌ی پێ بکه‌م ئه‌وه‌یه که کاکه جه‌زا به‌شێوه‌یه‌ک له کاره‌که‌یدا خاراو بوو که به‌بێ ئه‌وه کلاسی مۆسیقا و ئاواز دانانی دیتبێ، ئاوازی زۆربه‌ی گۆرانی و سرووده‌کانی خۆی داناوه و هه‌روه‌ها شێعری بۆ هێندێک له گۆرانی‌یه‌کانی هۆنیوه‌ته‌وه. که ئه‌وه‌ش نیشان له باوه‌ڕ به‌کاره‌که‌ی ده‌سه‌لمێنی. که ته‌نانه‌ت له سه‌خڵه‌ت‌ترین کاته‌کاندا، بۆ خۆ په‌روه‌رده‌کردن و باشتر کردنی بواری کاره‌که‌ی هه‌دای نه‌داوه.\nیادی حه‌مه‌جه‌زا به‌رز و رێگای پڕ له شانازیی(شۆڕش و هونه‌ر) پڕ رێبوار بێت\n* – له ناوچه‌ی پێنجوین و شارباژێر له باتی ماڵئاوایی و خوداحافیزیی زۆر جار له وشه‌ی “به‌دۆعا” که‌ڵک وه‌رده‌گرن. ئه‌گه‌رچی ئه‌م وشه‌یه له واتادا مانای به “دۆعا” سپاردن ده‌دات، به‌ڵام به‌گشتی بۆ ماڵئاوایی به‌کاردێت و مه‌به‌ستی من لێره ته‌نیا مانای مالئاوایی کردنه.\nPrevious ئاماژه‌كانی دوای ده‌ستنیشانكردنی مالیكی\nNext ئه‌مریكا رۆیشت به‌ڵام….


دوای مانەوەی مەلا بەختیار بۆ ماوەیەک لە نەخۆشخانەیەکی ئەڵمانیا و بەوتەی خۆی بەهۆی ژەهرخواردکردنی، سەرچاوەیەکی ئاگادار لە تەندروستیی ناوبراو دەڵێت، تائێستا دوو بۆ سێ جار خوێنیان گۆڕیوە و لەئێستادا تەندروستیی بەرەو باشبوون چووە.\nماوەی زیاتر لە دوو هەفتەیە مەلا بەختیار، ئەندامی ئەنجومەنی باڵا و بەرژەوەندیی یەکێتی تەندروستیی تێکچووە و لە نەخۆشخانەیەکی ئەڵمانیا چارەسەر وەردەگرێت، وەک خۆی دەڵێت، بەهۆی ژەهرخواردکردنییەوە وای بەسەر هاتووە.\nلەبارەی وردەکاریی چارەسەرییەکانی مەلا بەختیار، سەرچاوەیەکی ئاگادار لە دۆخی تەندروستیی ناوبراو (پێنجشەممە 4ی تشرینی دووەمی 2021) بە "ناس کورد"ی وت، " تاوەکو ئێستا لە ئەڵمانیا دوو بۆ سێ جار خوێنی مەلا بەختیار گۆڕدراوە بۆ پاککردنەوەی جەستەی لە ژەهرەکە."\nبەگوێرەی زانیارییەکانی ناس کورد، لەئێستادا و لەدوای ئەو چارەسەرانە دۆخی تەندروستیی مەلا بەختیار بەرەو باشبوون چووە و پێدەچێت بەمنزیکانە بگەڕێتەوە هەرێمی کوردستان.\nهاوکات، سامی هادی، بەرپرسی دەزگای چاودێر و کەسی نزیک لە مەلا بەختیار (پێنجشەممە 4ی تشرینی دووەمی 2021) بە "دەنگی ئەمەریکا"ی ڕاگەیاند، "ڕاپۆرتی پشکنینە پزیشکییەکانی ئوردن دراوەتە هاوسەرۆکی یەکێتی و دەزگا ئەمنییەکان، تێیدا ژەهر خواردکردنی مەلا بەختیار سەلمێدنراوە."\nدەربارەی ناسنامەی ئەو کەس و لایەنەی مەلا بەختیاری ژەهرخوارد کردووە، سامی هادی ئاماژەی بەوەکردووە، "زانیاریم نییە، ڕەنگە گومان هەبێت و دەبێت لێکۆڵینەوە لەگومانەکان بکرێت، بەڵام پێموایە خەتی سەرەکی ژەهر خواردکردنە ڕەنگە بزانرێت لەکوێوەیە."\nزیاتر بخوێنەرەوە: نوێترین زانیاریی لەبارەی تەندروستیی مەلا بەختیار ئاشکرا کرا\nمژدەیەك لە كەشناسییەوە: بارانە لاواز و مامناوەندەكان دەبنە لێزمە\n2021.11.19 - 09:21


لەم وێنەیەدا کە 26 شوباتی 2017 لەسەر ئینتەرنێت بڵاوکراوەتەوە، ئەندامێکی هێزە ئەمنیەکانی عێراق بەڵگەنامەی شۆفێرێك دەپشکنێت لە بازگەیەك لەسەر رێگەی کەرکوك-بەغدا. [خاوەنی وێنە: فەرماندەیی پۆلیسی فیدراڵ]\nهێزەکانی عێراق سێشەممە (20 ئازار) رایانگەیاند کە هەنگاوی ئەمنی نوێیان ناوە بۆ رووبەڕووبوونەوەی هێرشە هەڕەمەکیەکانی رێکخراوی "دەوڵەتی ئیسلامی" (داعش) بەدرێژایی شاڕێگەی کەرکوك-بەغدا.\nفەرماندەی ئۆپەراسیۆنەکانی دیجلە فەریق موزهیر عەزاوی وتی هێزەکانی فەرماندەیی ئۆپەراسیۆنەکانی دیجلە هێزی زیاتریان ناردۆتە شاڕێگەکە و رێگەکانی دیکەی ناوچەی بەرپرسیارێتی پارێزگای دیالە.\nئەم هەنگاوە دوایهێرشە کوشندەکانی 11 ئازار لەسەر شاڕیگەکەدێت، کە بەنێو پارێزگای سەلاحەدین و دیالەدا دەڕوات.\nعەزاوی بە دیارونای وت: "هەنگاوی توند و وردمان ناوە، وەك پاسەوانی، کەمین و بازگە، لەگەڵ شوێنپێهەڵگرتن و دواکەوتنی شانەکانی دوژمن."\nفەرماندەیی ئۆپەراسیۆنەکانی دیجلە، کە لەم وێنەیەدا لە ئایاری 2017 دەبینرێن، بەمدواییانە هێزی زیاتریان ناردۆتە سەر شاڕێگەی کەرکوك-بەغدا. [خاوەنی وێنە: نوسینگەی رۆژنامەوانی فەرماندەیی ئۆپەراسیۆنەکانی دیجلە]\nوتی هەرچەندە گروپەکە لەڕووی سەربازییەوە تێکشکێنراوە، پاشماوەکانی داعش "بەمدواییانە هێرشه تاوانكارانه‌كانیان دەستپێکردۆتەوە بۆ سەر گەشتیارە مەدەنیەکان".\nجەختیکردەوە: "ئەمانە ئۆپەراسیۆنی هەڕەمەکی و سنوردران لەلایەن شانە نوستوەکانی داعشەوە ئەنجامدەدرێن. ئێمە چاودێری دوژمن دەکەین و رێگە نادەین ئەم تاوانانە دووبارەببنەوە و هەڕەشە لە مەدەنیەکان بکەن."\nوتیشی: "هەماهەنگی له ئاستی باڵادا هەیە لەگەڵ لقەکانی دیکەی هێزە ئەمنیەکان و پلانی ورد-داڕێژراو هەیە بۆ بەتەواوی بنەبڕکردنی تیرۆریستان."\nهه‌روه‌ها وتی وردەکاری ئەم پلانانە ناکرێت ئاشکرا بکرێن، بەڵام "دەتوانین دڵنیایی بدەین بە خەڵکەکەمان کە تیرۆریزم بەردەوام نابێت و دوودڵ نابین لە ئەنجامدانی ئەرکەکانمان".\nحەشارگەکانی داعش تێکشکێنراون\nعەزاوی وتی لە سەرەتای ئەمساڵەوە، فەرماندەیی ئۆپەراسیۆنەکانی دیجلە 315 کەسی دەستگیرکردووە بەهۆی پەیوەندییانەوە بە تاوانباران و تاوانە تیرۆریستیەکانەوە.\nوتیشی هەروەها چەند بنکەیەکی تیرۆریستانیان تێکشکاندووە و ئاماژەشیکرد بەوەی ئۆپەراسیۆنەکەی شەممە بووە هۆی تێکشکانی دوو حەشارگەی داعش لە قەزای میقدادیە لە باکور.\nوتی لەنێو دوو حەشارگەکەدا، هێزە ئەمنیەکان 26 نیشانگر، سێ چەكی ئۆتۆماتیك، 15 پشتێنەی بۆمبڕێژکراو، 46 سندوقی تەقەمەنی و بوخچەی خۆراکیان دۆزییەوە.\nوتیشی سەرەتای ئەم هەفتەیە، هێزە ئەمنیەکان ئۆپەراسیۆنێکی فراوانی شه‌نوكه‌ویان ئەنجامدا لە گەڕانیاندا بەدوای پاشماوەکانی داعشدا لە کەنارەکانی قەزای عوزه‌یم لە باکوری خۆرئاوای دیالە، بەتایبەتی لە ناوچەی مەییتە.\nهێزەکانی عێراق موته‌یبیجه لە پاشماوەکانی داعش پاکدەکەنەوە\nئەندامانی گروپەکە بۆ ئەو شارۆچکەیەی خۆرهەڵاتی تکریت هەڵاتون، دوای ئەوەی لە پارێزگاکانی سەلاحەدین و کەرکوك و دیالە شکستیان پێهێنرا.\nسوپای عێراق چوار مۆڵگەی داعش لە ناوچەکانی حەمرین تێکدەشکێنێت


وەرگێڕانی تویتەر بوو بە دەنگدان | kurditgroup\nوەرگێڕانی تویتەر بوو بە دەنگدان\n1 / Kurddata2006\nمن دەنگم دا بە سۆرانی\n2 / Khabatj\nبەڕای من پێویستە کە هەوڵ بدرێت هەردوو زاراوەکە زیاد بکرێت نەک تەنها یەک دانەیان.\nدەستی هەموو ئەوانە خۆشبێت کە سەرقاڵی ئەم کارەن\n3 / Dilangilli\nمنيش پەیامی خۆمم نارد بەهیوای ئەوەى شتێکمان پێ بکرێت...\nپێم خۆش بوو شێتێک بڵێم بەڕاستی تاوەکو ئێستا نەمزانیوە هاوڕێیانی کرمانجی ئەوەندە خۆ پەرستن (عنصری)یـن\nقسەی وا ئەکرێت، پیاو شەرم لە خۆی ئەکات شت بنوسێت!\nThe frist writing system appeared in 2600 BC while the first text in Kurdish is of around 1600's.\nWe waited 4000 years\nمن دڵنیام زۆرینەی کرمانج، کەمێک لە تورک خۆپەرستترن.\nمنیش دڵنیام وانیە یان ئەو دڵنیاییەت پەیوەندی بە ٤٠٠٠ ساڵەکەوە ھەیە\nنا پەیوەندی بە 4 هەزار ساڵەکەوە نیە :)\nسەیری بۆچوونەکانییان بکە. جا ئەمە کاری ئەمڕۆ و دوێنی نییە. هەر لەگەڵ دروستبوونی ئنتەرنێتەوە، ئێمەش خەریکی ئەم بەزمەین. کرمانج خۆی بە خاوەنی KU دادەنێت و هەوڵ دەدات بۆ ئەوانی تر شتێکی وەک KU_SOR درووستبکات بۆ زیاتر جێگیرکردنی شوێنی خۆی.\nمن بێزاربووم :)\nئەو قسەی کاکە بەردە زۆر تەواوە منیش زۆر خۆ پەرستیان پێوە ئەبینم هەر لە بۆچوونەکانیان دیارە بەڕاستی پێم ناخۆشە\nمنیش بێزاربووم D:\nبەس هەر ئامادەم تاوەکو دەوامەکەم دەست پێ دەکات بەتەواوی , پۆلی 6ـم ئەویش چەنگێکە...\nبا بۆڵەبۆڵێک بکەین.\nهەڤاڵانی کرمانج لەو پرۆسانەدا وە بۆ دوای دەیان ساڵ چەوساندنەوە و قرچاندنەوە، بە نەفەسێک دوو سێ ساڵی، زمانێکی کوردی و ڕێنوسێک باش لە دۆغبایەزیدەوە تا هەتای و ئورفە دەنوسن، بێجگە لەوەش بەشە زاراوەی زازاکیشیان لەگەڵیدا زیندووکردۆتەوە. ئەوان لە هەموو پرۆژەکان دەیان هەنگاو شتی گەورەیان کردووە بە دوو گرووپی بچووکەوە. ئێمە لە باشور لە ١٩٧٠ بەفەرمی کوردیمان هەیە، دەی بزانم هیچ نا لەو کەرکوک و دهۆک و موسڵ و دەشتی هەولێرە چەند کەس لە نوسین و زمانی ڕۆژنامەی هاوڵاتی و ئاوێنە دەگەن یان هۆنراوەیەکی شێرکۆ بێکەس؟؟؟\nڕۆژنامەنووسە دەچێ لە ناو کەلارا، لە جیاتی بە کوردی بنەڕەتی قسە بکات، دەیکا بە فوول سلێمانی، یان لە هەولێر دێتە ڕانیە لە جیاتی کوردی دەڵێی لە سەیداوەیە لە چایخانە...\nئێمە با خۆمان لێنەبێت بە شتێکی عەجیب و غەریب، داوای ئەوە دەکەین باکور و ڕۆژهەڵات و ڕۆژائاوا بکەونە دوامان، ئێستاش "ئەمری وەزاری و ئیداری...هتد" بەعەرەبییە. ئەو برادەرە سمێڵفشە بە هەستیارەوە شتەکان دەنوسێ و نازانم چی قەوماوە لە پشتەوە، وەلێ ئەویش خراپ بەرپەرچی خراپی ئێوە دەداتەوە.\nکوردی لەسەری ڕێکەوتوین کە سۆرانی چونکە هەم ڕینووسی یەک نییە و هەم زاراوەش جودایە و کورمانجی هەموویان ڕێکخراون. دابەشمانکردووە و تا هەنووکەش زۆر پێکەوەین لە ویکیپیدیا و ئوبونتو و فایەرفۆکس ..هتد. سەبارەت بەوەی وان جووت پیتیان وەرگرتووە و ئێمە سێانی، ئەدی ئەگەر ئێمەش لە هەرشوێن یەکەم کەس بین، کوردییەکەمان وەرگرتووە، ئەوان بێکێشە هاتوون. باشترین نمونە دۆمەین و کوردی گووگڵی کوردی ..هتد. ناوی ئەوان ڕای ئەوان هەر وەریش نەگیراوە و ناشگیرێت.\nلەگەڵ کاک ئاراسیش قسەمان کردووە لەگەڵیان، ئەوان دەڵێن ئێمە هێناومانە لەهەرکوێ دێن، وەکو بنەڕەت ئاوها ڕێکەوتوین. جارێ لە هیچ شوێنێک ئێمە ساغمان نەکردۆتەوە بە لاتینی بنوسین یان بە عەرەبی، بە سۆرانی بئاخەڤین یان بە کورمانجی. تا ئەو کاتا جووت ستاندارد نوسین و زمانیش دەبین (بەداخەوە).\nئەو چۆلەکانەی زوو لە خەو هەڵدەستن، کرمی قەڵەویان بەردەکەوێ.\n13 / Alan h\nقسەکانی کاک سیا زۆر راستە\nیەکەم جار پێویستە کوردانی باشور لە ناو یەکدا رێکخراوبن ئینجا لەگەڵ کوردانی پارچەکانی تری کوردستان لە هەموو کارێک دا پەیوەندی و راوێژیان هەبێت.\nتاکە چارەسەریش بۆ ئەم کێشانە زمانی ستاندارە بەڵام کێ خەمی لێ بخوا و کێ هەوڵی بۆ بدات نازانم؟حوکمەت جارێ ساوایە !!!!\nدەستخۆشیم لە هەموو ئەندامان.\nسوپاس کاک سیامەند بۆ ئەو بیرخستنەوەیە، ئەو بەستەرەی کە کاک بەردەقانیش داینا مێژووەکەی دەگەڕێتەوە بۆ ئەو ساتانەی لەسەر ئوبونتوو گفتوگۆمان دەکرد. منیش هاوڕام کە دەبوو ku-so,ku-kr, ku-hw و هتد بێ، بەڵام زۆر لەو سیستەمانە ئەو پۆلێن و ناونانە وەرناگرن کە ئێمە دەخوازین، ئەوکاتەی لەسەر ckb ڕێککەوتین لەگەڵ برادەرانی کورمانج ئەوەبوو کە ئەوان وتیان ئێمە دەستپیشخەربووین و ئیستا وەشانی کوردیمان هەیە، ئێوەش وەرنە پێش و دوایی کە وەشانی ئێوەیش دروست بوو ڕاستی دەکەینەوە. هەر بۆ زانین، سۆرانی لەسەر ڕێنومانی locale info ماوەتەوە چەند ساڵە ئەگینا ئەویش وەکو زمانەکانی تر بایی ئەوەندەی لێ وەرگێڕراوە کە ببێ بە وەشانێکی جیا. ئەبێت ئەم شتانە بنەبڕ بکرێت لە ڕێگەی کۆڕ و کۆبوونەوەوە، بە ڕاستی ئەرکی ئەکادیمیای کوردییە کە ئەو شتانە شیکار بکا و ئێمە لایەنە تەکنیکیەکەی لە ئەستۆمان بێ، چونکە ئەمە لێپرسراوێتییەکی گەورەیە، ئەوەتا هەموو دڵتەنگین بۆ ku و ckb، ڕۆژانەش شتی نوێ دێتە پێش کە لە هەمان دۆخا مەنگ دەخۆینەوە.\nئەو چوونە پێشەوەی ئێمە لە تویتەر وەکو سۆرانی، جێی شانازییە، هەموو برادەرانی ئێمە هاوڕان کە دەبێ دووان و سیان دابنرێ نەک یەک دیالێکت، ئەوەی سمێڵ فش دەیکا، لە دەمارگیرییەوەیە و هیوادارم هەروا بمێنینەوە و کاریگەریی لە کەسانی ترەوە وەربگرین نەک لەو کابرایەوە.\n[u]با ئەمەش زیاد بکەم[/u]\n[b]لە ١٢ تا ١٤ی مانگی ئۆکتۆبەر کۆنگرەی زانستی هەیە لەسەر زمانی کوردی [url=http://kurdishcongress.org]http://kurdishcongress.org[/url][/b]\n[b]لە هەولێر، پێم وایە کاک دیاکۆ لەوێ بەشدار دەبێت، پێویستە کە کەسی ئێمە لەوێ بەشداری بکات و ئەو دۆخەی ئیستا لەوێ ڕوون بکاتەوە.[/b]\nهەرچۆنێک بێت، حەق نییە وەرگێڕانە سۆرانییەکان بسڕنەوە. خۆ ئێمەش دەتوانین هەموو وشە کرمانجییەکان Reject بکەین.\nبێگومان، ئەوە هیچ جوامێری تیا نیە کە ئەو کارە بکرێت. هەر کەس ماندوبوونی کەسی تر لەویا بسڕێتەوە دڵنیام نەخۆشە.\nکێشەکە لای تویتەرە، ئەگەر ئەو [u][b]کوردی[/b][/u] و [b][u]Kurdî[/u][/b] جودا بکاتەوە، هیچ کاممان کێشەمان نابێت.\nدەمخۆش کاکە سیا\nئەگەر هاتوو، ئێمە و کرمانج بەیەکەوە یەک دەنگ بین و کوردی و Kurdî داوا بکەین و کەسمان شێوازی نووسینێک لەسەر یەکتر فەرز نەکەین، کێشە درووست نابێت و ئەم CKB و BKC ـەش پێویست ناکات.\nزمانی رەسمیش پەیوەندی بە قەبارەوە نییە. زۆرینەی خەڵکی مەغریب بەربەرن و بە تمازیگت دەئاخڤن، کەچی زمانی رەسمی عەرەبییە.\nئاخر من لە تویتەر نەمبینیوە بۆ زمانی تر کە دیالێکتی هەبێ چیان کردوە؟\nخۆ ئەوانە وەکو سیا دەڵێ دوو زمان دابنێن و تەواوە، بەڵام پێدەچێ بیانەوێ ئاماری کورد بزانن لەو دوو بەشە، خۆ نیوەی کوردەکانی خۆمان لە تویتەر یان بە لاتینی سەقەت دەنووسن یا ئینگلیزی.\nBKCیش نەبێ هەر ئەبێ کۆدێکی بۆ دانرێت. خۆزگە KFC بوایە و بەڵام هەموو ڕێکەوتینایە لەسەری و سەریشمان لە خەڵک تێک نەدایە. زمانی ڕەسمی با Zazakی بێت.\nکاک ئاراس: منیش بەس بە ئینگلیزی :)\n21 / Diy\nمنیچ حەز کەرو بە هەورامی بۆ، جا خۆ نە سۆرانیەنا نە کرمانج.\nهەورامی بۆ خاستەرا، پەنەم وەشا باسو کرمانجەکا پا شێوە نەکەردێ خۆ ئانا جە باشورەنە هەر حەسێب پەی هۆرامی مەکەرا.\nئەگەر بە زۆرینە بۆ کرمانجەکێ فرەتەرێنێ و کریۆ واچمێ با کرمانجی بۆ، بەڵام مشیۆ ڕێز جە زاراوەکا تەریچ گێرمێ.\nهەرکەس واچۆ من فەرزەنا مەکریۆ، پێوەرە بیمێ کوردستان وەشتەرو ڕەنگین تەرا.\nئەوە وەزعەکە ئەوەندەی تر شێوا D:\n[url=https://spreadsheets.google.com/pub?key=p9pdwsai2hDMsLkXsoM05KQ&gid=1]باشە بۆچی ئینگلزی ئەم کێشەیەی نیە؟ :)[/url]\n24 / Hemen_7\nچۆن نیانە کاک هیوا!\nدەسخۆش کاک هیوا، جا ئەمەش مەبەستی ئێمە بوو هەر لە سەرەتاوە، بەڵام کوردە ئەکادیمییەکان و چەند کرمانجێک بەمە ڕازی نەبوون. دەڵێن Ku-Sor وڵات نییە، واتا کورتکراوەی یەکەم زمانە و ئەوەی دووەم وڵاتە. بۆیە دەبێت ببێتە ku-irq ئێ ئەمەش نابێت، لەهەر پارچەیەکی کوردستان هەموو زاراوەکانی تێدایە.


ژمارەیەك هەلی دامەزراندن بە گرێبەست ڕاگەیەنرا – تۆڕی میدیایی خەڵک\n2020/07/03 - 9:56 AM\nكۆمپانیایەكی تایبەت بە كۆكردنەوەی كرێی ئاوی ماڵان هەلی دامەزراندن بە گرێبەست لە سەرجەم ناوچەكانی سلێمانی و دەورووبەری ڕادەگەیەنێت.\nکۆمپانیای گرنگ لە ڕاگەیەنراوێكدا ئاماژەی بەوەكردووە، پێویستی بە کارمەند هەیە بۆ پڕۆژەی بە سیستەمکردنی کۆکردنەوەی کرێی ئاو لە سەرجەم شار و شارۆچکەکانی دەورووبەری سلێمانی.\nڕاشیگەیاندووە، هەلی كارەكە بۆ (بازیان، دوکان، پیرەمەگرون، چەمچەماڵ، شۆڕش، دەربەندیخان، ھەڵەبجەی تازە، وارماوە، سەیدسادق، پێنجوێن، چوارتا، عەربەت)ە.\nڕوونیشی كردۆتەوە، ئەوانەی دەیانەوێت زانیاری زیاتر لەبارەی كارەكە بزانن پەیوەندی بکەن بە ژمارە تەلەفۆنی (07736943238) لە کاتژمێر ٩ ی بەیانی ھەتا ٤ ی پاش نیوەڕۆ.\nبەڕێوەبەری تەندروستی پارێزگایەكی عیراق تووشی كۆرۆنا بوو


هه‌ردوو مۆبایلی جۆری گالاكسی ئێس8 و ئێس8 پله‌س نمایشكرا تایبه‌تمه‌ندیه‌كانی له تێك ئای بزانه\nسەرەتا»هه‌واڵ»هه‌ردوو مۆبایلی جۆری گالاكسی ئێس8 و ئێس8 پله‌س نمایشكرا تایبه‌تمه‌ندیه‌كانی له تێك ئای بزانه\nلەلایەن Darya ismail لە 29/03/2017 0 Comments\nله كۆنگره‌ی كومپانیای سامسۆنگ بۆ ساڵی 2017 هه‌ردو جۆری مۆبایلی گالاكسی ئێس8 و ئێس8 پله‌س نمایشكرا\nرۆژی 29/3/2017 كاتژمێر 6 كۆمپانیای سامسۆنگ كۆنگره‌ی نوێی له ساڵی 2017 بۆ نمایشكردنی هه‌ردوو جۆری مۆبایلی گالاكسی ئێس8 و ئێس8 پله‌س كرد كه تێدا ئه‌و كۆمپانیایه كه به‌شێوه‌یه‌كی جیاواز به دیار كه‌وت به هۆی نمایش كردی هه‌ردوو جۆری مۆبایل و تایبه‌ت مه‌ندیه‌كانیان.\nتێك ئای وه‌ك و یه‌كه‌مین و گه‌وره‌ترین ماڵپه‌ری ته‌كنه‌لۆژیا له كوردستان ئاشناتان ده‌كات به تایبه‌مه‌ندی هه‌ردوو مۆبایله نوێیه‌كه‌ی كۆمپانیای سامسۆنگ كه تێیدا خۆی له كۆمه‌ڵێك تایبه‌ت مه‌ندی ده‌بینێته‌وه وه هه‌ر له هه‌مان هه‌ریه‌كه له کامێرای GEAR 360 و هه‌روه‌ها پرۆگرامێكی نوێ به ناوی SAMSUNG COONECT خرانه روو له‌گه‌ڵ هه‌ندێك بابه‌تی تر كه دواتر له تێك ئایه‌وه زانیاری زیاتر له‌سه‌ریان بڵاو ده‌كه‌ینه‌وه.\nتایبه‌ت مه‌ندیه‌كانی گالاكسی ئێس 8 پله‌س\n1-شاشه‌یه‌كی نایاب به قه‌باره‌ی6.2 بەڕوونی QHD\n3-يادى خەزن كردن64GB وه ده‌تواندرێ یادی ده‌ره‌كی بۆ زیاد بكرێت\n4-كامێرای پشته‌وه :12MP له گه‌ڵ فلاشی LED\n5-كامێرای پێشه‌وه 8MP\n6-پاتری : بریتیه له 3500 میلی ئه‌مپێر پشتگیری بارگاوی كرنه‌وه‌ی خێرا و بێ تەل ده‌كا\n7-سیستمی 7.1 ئه‌ندرويد نۆگات له‌سه‌ره له‌گه‌ڵ رووكاری سامسۆنگ Touchwiz Grace UX .\n8-په‌یوه‌ندی : WIFI هه‌روه‌ها یه‌كه‌م مۆبایله‌كه بلوتوثه‌كه‌ی 5.0 بێت GPS هه‌روه‌ها USB 3.1 Tybe C .\n9-پاراستن: په‌نجه مۆر ،ته‌کنه‌لۆژیای ناسه‌ره‌وه‌ی چاویشی ، دژه ئاوه به‌پێوانه‌ی IP68\n10-ڕه‌نگه‌كانی :ڕەش ، زيوين ، شين ، وەنەوشەيى ، زێڕين .\nتایبه‌ت مه‌ندیه‌كانی گالاكسی ئیس 8\n1-شاشه نایاب به قه‌باره‌ی 5.8 به ڕوونی QHD\n2-ڕام GB 4\n3-يادى خەزن كردن64GB\n4-كامێرای پشته‌وه :12MP گه‌ڵ فلاشی LED\n5-كامێرای پێشه‌وه: 8MP\n6-پاتری : بریتیه له 3000 میلی ئه‌مپێر پشتگیری بارگاوی كرنه‌وه‌ی خێرا و بێ تەل ده‌كا\n7-سیستمی 7.1 ئه‌ندرويد نۆگات له‌سه‌ره له‌گه‌ڵ رووكاری سامسۆنگ\nTouchwiz Grace UX .\nهه‌روه‌ها یه‌كه‌م مۆبایله‌كه بلوتوثه‌كه‌ی 5.0 بێت\nهه‌روه‌ها USB 3.1 Tybe C .\n8-پاراستن: په‌نجه مۆر ،ته‌کنه‌لۆژیای ناسه‌ره‌وه‌ی چاویشی\nدژه ئاوه به‌پێوانه‌ی IP68\n9-ڕه‌نگه‌كانی :ڕەش ، زيوين ، شين ، وەنەوشەيى ، زێڕ\nبابەتەكانی پێشووترئینفۆگرافیک، بەراورد لە نێوان گشت تایبەتمەندیەکانی گالاکسی S7 و S8\nبابەتی دواتر گشت تایبه‌تمه‌ندیه فه‌رمیه‌کانی گالاکسی ئێس ٨ و ئێس ٨ پله‌س\nزیاد بەكارهێنانی مۆبایل\nلەلایەن andam omar 02/01/2016\nبەپێی چەند تاقیكردنەوەیەكی نوێ كەبەم دواییە لەلایەن تیمێكی ئەمریكی و ئۆكرانیەوە ئەنجام دراوە ، دەركەوتووە…\nوێنە: جیاوازی نێوان دوگمەی (C) و (CE) لە حاسیبەدا چیە؟\nزۆربەمان ئامێرەکانی حاسیبەمان بەکارهێناوە، بەدڵنیاییشەوە تێبینی ئەوەمان کردوو کە دوو دووگمەی سڕینەوە هەن کە لەسەریان…\nچۆنیەتی ناچالاک کردنی ئەکاونتی Twitter\nلەلایەن Ehsan Faramarz 10/04/2018\nچۆنیەتی (Deactivate) ناچالاک کردنی ئەکاونتی Twitter. بۆ Deactivate کردنی ئەکاونتی Twitter ەکەت ئەم هەنگاوانەی خوارەوە…\nگەرمی كۆمپیوتەرەكان دەتوانرێت بەكار بهیندرێت بۆ گەرم كردنەوەی ناو ماڵ\nكاتێك بەرنامەیەكی ئاڵۆز لەسەر سێرڤەری كۆمپیوتەرەكان ئیش دەكات ،گەرمێكی زۆر لەسەر ئەو سێرڤەرانە دروست دەبێت…\nفەیسبووک ئەم تایبەتمەندیە ناوازەیەی بەردەستخست\nلەلایەن Tech Eye 12/06/2016\nتۆڕی کۆمەڵایەتی فەیسبووک کە خاوەنی ژمارەیەک زۆر لە بەکارهێنەرە، هەمیشە لە بەرەوپێشچووندایە و ئەمجارەش تایبەتمەندیەکی…\nدروستکردنی Apple id بە iTunes Card و iTunes Gift card\nلەلایەن Tech Eye 24/10/2016\nسڵاو هاوڕێیانی بەڕێز و خۆشەویست لەم بابەتەدا باس لە دروستکردنی Apple id دەکەین بە iTunes Card و…


06:47 - 23/01/2021 134 جار خوێندراوەتەوە\nوەشانی نووسیار لە وەرزی نوێی کتێبەکانیدا به‌مزوانه ڕۆمانی (مرۆڤی هەرزان) لە نووسینی (گۆران سەباح) چاپ و بڵاوده‌كاته‌وه. له‌باره‌ی ئه‌م ڕۆمانە گۆران سەباح ده‌ڵێت: مرۆڤی هەرزان ئەزموونێکی نوێیە لە ڕووی ژانری ڕۆمان، زمانی گێڕانەوە، تەکنیکی گێڕانەوە، کات، شوێن، تێما و کارەکتەر. ژانرەکە خەیاڵی زانستییە (خەز). لە ماوەی ڕابردوودا، دە باسی تێروتەسەلم لەبارەی خەز نووسی، بە درێژی باسی چۆنێتیی نووسینی خەزم کردووە. زمانی (مرۆڤی هەرزان) ورد و پاراوە، تایبەتە بە خەز. زمانی خەز ئاسان نییە چونکە دەبێ ڕەچاوی لایەنی زانستی و تەکنیکی بکرێت، ئەمەش پێویستی بە زاراوەی تایبەت هەیە. مرۆڤی هەرزان هەوڵێکە بۆ دانانی بناخەی زمانێکی تایبەت بە خەیاڵ و زانست کە جیای بکاتەوە لە ژانرەیلی تری ڕۆمان. تەکنیکی گێڕانەوەکە کەسی سێییەمی سنووردارە کە ئاستەمترین تەکنیکە، لە دەرفەتی تر بە وردی باسی دەکەم. تێمای (مرۆڤی هەرزان) ڕۆمانەکە جیا دەکاتەوە لە ڕۆمانەیلی تر. باسی خۆکوشتن دەکات، پێمان دەڵێت بۆچی فەلسەفە و هزری رۆئاوا مرۆڤیان بەرەو ئاقاری خۆکوشتن برد. پێشمان دەڵێت فەلسەفەی ڕۆژهەڵات و ئایین و زانست دەتوانن چی بکەن بۆ چارەسەری خۆکوشتن. کاتەکە لە داهاتووە، باسی ساڵی ٢١٠٠ دەکات. (مرۆڤی هەرزان) فرە شوێنە: بۆشایی ئاسمان، هەولێر، نیویۆرک، پاریس، تاران، چەندان شوێنی تر. کارەکتەرەیلی سەرەکیی (مرۆڤی هەرزان) گەنجن، لە نێوان ١٤-٢٠ ساڵی دان، ئەمەش ڕۆمانەکە دەکاتە جۆری (گەنجی تازە پێگەوییو، واتە Young Adult).\n'' شووشە ڕووبەڕوویان دەبێتەوە، دەڵێت ئەو باسی خەون ناکات. مردوو خەون نابینێت، شتەکان بە واقیعی دەبینێ و هەستیان پێ دەکات، ئەزموونی مردن دەکات و دەگەڕێتەوە. لە ڕێگەی ئەزموونەکەوە مرۆڤ دەزانێ لە دنیای مردن چی دەگوزەرێ، دەزانن بەرەو کوێ دەچن، بەمەش نرخ و مانای ژیان دەدۆزنەوە.''\nوەک هەوڵێکی نوێ، نووسیار داوای لە دوو نووسەر و کەسایەتی دیاری بوارەکە کردەووە کە پێشوەخت و پێش لە چاپدانی ڕۆمانەکە، خوێندنەوەی تایبەتی خۆیان بنووسن و دواتر لە بەرگی پشتەوەی ڕۆمانەکە دادەنرێت. ئەد دوو نووسەرش: خانمە نووسەری کورد ''ئاڤە هوما'' کە بە ئینگلیزی ڕۆمان دەنووسێت. لەگەڵ نووسەری بە ئەزموون بەدران ئەحمەد حەبیب.\n''مرۆڤی هەرزان'' لێوانلێوە لە داهێنان، هەجوی سیاسی و هۆشیاریی ئیکۆلۆژی. ڕۆمانەکە ئاستێکی نێودەوڵەتی هەیە و چێژ و ڕۆشنایی بە خوێنەر دەبەخشێت، لەسەر بنیاتی فەلسەفە، ئایین و کولتور هەوڵ دەدات گەورەترین پرسیارەکانی ژیان وەڵام بداتەوە.\n- ئاڤە هوما، نووسەری ڕۆمانی بەناوبانگی ''کچانی دووکەڵ و ئاگر''\nخەونی ''گۆران سەباح'' دوو جار پیرۆزە، جارێکیان وەدۆزینی چارەسەر بۆ دەردێکی کۆمەڵایەتیی ئەو سەردەمە داهاتووە خەیاڵکردە و جاری دووەمیش کە زوانی کوردی و مرۆڤی کوردستان و وڵاتەکەیان دەباتە رێزی هەموو دنیا.\n- بەدران ئەحمەد حەبیب\nگۆران سەباح: لە ساڵی ١٩٨٢ لە هەولێر لەدایکبوە، خاوەنی بڕوانامەی ماستەرە لە بواری ڕۆژنامەوانی و بڕوانامەی دکتۆرا لە ڕۆژنامەوانی (مەیجەر) و نووسینی ڕۆمان (ماینەر) لە زانکۆی کانزەس لە ئەمریکا. یەکەم ڕۆمانی بە ناوی (شاخوێنبەری سەرکردە) لە ٢٠٠٥ دا بڵاو کردەوە، ڕۆمانی دووەم (ترس و ڕق) لە ٢٠١١، ڕۆمانی سێیەم (دووی سوور) لە ٢٠١٣. ڕۆمانی دووەم و سێیەمی بە ئینگلیزیش بڵاو بوونەتەوە لە ئەمریکا. (مرۆڤی هەرزان) چوارەم ڕۆمانیەتی. نووسەر سێ ڕۆمانی چاپ نەکراویشی هەیە. وەک وەرگێڕیش تا ئێستە بیست و پێنج کتێبی لە ئینگلیزییەوە کردووە بە کوردی لەوانەش: هاملێت، بانەکانی وێزەرینگ، تیۆری سیاسی، حکوومەت و گەندەڵی، بەهاری عەرەبی، جووەکانی کوردستان، داهێنانەوەی کۆمەڵگەی مەدەنی، هتد. هەڵگری خەڵاتی کاڵدەر پیکێت و باب سیگمانە لە بواری نووسین و لێکۆڵینەوەی ڕۆژنامەوانی.


کوردیپێدیا - دۆڵە دزە\n🏰 دۆڵە دزە | پۆل: شوێنەکان | زمانی بابەت: 🏳 کوردیی ناوەڕاست\n6. 👁 بەردە قسڵ\n7. 👁 پێشەوا\n8. 👁 تەنگژە


گردبوونەوەی كارمەندانی هاتوچۆ دەستیپێكردەوە – Rojapp\nHome/هەواڵنێرەکان/گردبوونەوەی كارمەندانی هاتوچۆ دەستیپێكردەوە\nگردبوونەوەی كارمەندانی هاتوچۆ دەستیپێكردەوە\nلە سلێمانی گردبوونەوەی بەشێك لە فەرمانبەران و كارمەندانی هاتوچۆ دەستیپێكردەوە و بۆ دووەم رۆژ چوونەوە بەردەم نووسینگەی پەرلەمانی كوردستان لە شارەكە.\nئەمڕۆ سێ شەممە 7-7-2020، لە سلێمانی خۆپیشاندانی ژمارەیەك لە فەرمانبەران و كارمەندانی هاتوچۆ و مامۆستایان دژی دواكەوتن و كەمكردنەوەی مووچە و خراپیی دۆخی ئابورییان لە بەردەم نووسینگەی پەرلەمانی كوردستان گردبوونەوە.\nئەمەش دووەم رۆژە كە فەرمانبەران و كارمەندانی هاتوچۆ و مامۆستایان دژی دواكەوتن و كەمكردنەوەی مووچە و خراپیی دۆخی ئابورییان بچنە بەردەم نووسینگەی پەرلەمانی كوردستان لە سلێمانی.\nPrevious ئەمەریکا خوێندکارانی بیانی ئۆنلاین لە وڵات دەردەکات\nNext Serokkomar terorkirina Haşimî şermezar kir


سەرما خوێن لە پەنجەکانم دەدزێ! - بنکەی روناکبیریی گەلاوێژ :: Gelawej\nهۆنراوە Jan 11, 2022\nسەرهەد هادی - پەخشانە سوورەت\nئەو رۆژەی کە نیگام لە رووبارە بێ دەنگەکە بڕی و لەبەر خۆمەوە دەمگوت؛ تۆ... قەت نەتتوانی لەم قەلەمبازییەم تێبگەیت، کە منی وەک پەڕی باڵی نەورەسێک ھەڵدەوەراند.\nبەر لەوەی لە مەرگ بگەڕێمەوە، من لە نێو تەنیاییمەوە دەستەویەخەی مەرگێکی لەسەرخۆ ببووم... باسی تەنیایی دەکەم، ئەو مەرگەی لەوێ لەنێو تەنیاییدا خۆی بۆ ئێمە مەلاس داوە زۆر هێمنانە، بەڵام زۆر بە دڵڕەقانە دەمانکوژێ... بەڵێ من خۆم خستە، قاوغی تەنیاییەوە بۆ ئەوەی رزگار ببم، تا چیتر وەک درەختێکی دڕ رەگ لە رۆحمدا، دا نەکووتی!\nمن دەمزانی تەنیایی دوو سەرەیە یان ژیانت پێ دەبەخشێتەوە، یانیش مەرگت پێ دەبەخشێ، یان دەتکات بە پێغەمبەر یان دەتکات بە مەیتەرەوان... بەڵام من رزگار نەبووم و بووم بە مەیتەرەوان، بەڵام مەیتەرەوانێک کە ھەمیشە بەدەنی خۆی بە شانەکانی ھەڵگرتبێت.\nبەڵێ من بووم بەو بنیادەمە کە شەکەتی بەدەنی خۆمم... وەک ئەوەی دوا ڕێژگەی ڕووبارێک بم بە ڕژانی لە دوا قۆناغدا ببم بە هەڵمێک زەریا و ئاسمانێک نەبن بمگرنە خۆی. قورسە دەرک بەوە بکەیت کە بە قەد دووری نێوان ئەهریمەن و ئاهورامەزدا لە ڕۆحەوە دومەڵ و کێم و زوخاوم ھەڵگرتووە...!\nتەنیایی وەک ئەوەی بێ بەزەییترین ئافرێندراو بێ مرۆڤ دەخاتە تەڵەی بیرکردنەوەوە... وەک ئەوەی بیەوێ بێ ڕەحمانە بە بیرکردنەوەوە مرۆڤێک بکوژێ! من زوو دەمگوت، کە مرۆڤێک دەچێتە تەنیاییەوە، لەوێدا یان بە بیرکردنەوەوە ھەموو "لوو"ێک لە خۆیدا دەکوژێ یانیش بیرکردنەوە "ئەو" لەخۆیدا دەکوژێ!\nمن وەک ئەوەی ساوایەکی بێ دەسەڵات بم، کەوتمە داوی بیرکردنەوەیەکی بێ ئاممان... کە نەمدەزانی لە کام بیابانی نەفرەتییەوە کۆتاییم دێ... قوڵ بیرم دەکردەوە، قوڵ وەک ئەوەی پێغەمبەرێک بم و شار بۆ ئەشکەوتێک جێبھێڵم... بەڵام من وەک مردووێک ھاتمە دەرێ و نەمتوانی لە وێنەی پێغەمبەرانە، لە تەنیاییەوە لە دایک ببمەوە...! ئیت هاتم و خۆمم پێشکەشی دونیای تۆ کرد!\nبەڵێ هاتم و خۆم خستە نێو سنووری دونیاکەی تۆوە... بەڵام تۆ هەرگیز تێنەگەیشتیت کە من وەک ئاسکێک ھاتم، تا بە قاچە بێ گوناھەکانم، خاکەکەت پیرۆز بکەم... من رووەکخۆریکی بێ کەڵبە بووم، هاتم چەپکێک "گیاپەنجە" بخەمە سەر سینگی لا چەپت... هاتم تا گوڵی "پوشکینیا" لە هەوارت جێبهێڵم… بەڵام تۆ... تۆ ئەی گوناهبار... پێستەمت دەویست خۆت لە وەرزێکدا پێ گەرم بکەیتەوە... هاتم و جەستەی خۆمم پێشکەش کردیت و تۆش وەک کەمتیارێک لە جەستەمت خوارد و لەوێ جێت هێشتم... تێناگەم چۆن دەتوانیت گوڵ ببینیت و میهرەبان نەبیت! چەند بێ باوەڕیت بە کەوتن، چەند دڕندەیت لە ئاست کەوتنی ئەو فرمێسکانەی کە هەرگیز ناگەڕێنەوە بۆ چاو، چەند سارد بوویت لە ئاست هەورێک کە بۆت دەتوایەوە... تۆ منت بۆ ئەبەد کوشت و تا لە وەرزێکی سپڵەدا کەیف بکەیت... کێ دەتوانێ ئەم سپڵەییە بنووسێتەوە!\nباش بیرمە، ئەو ساتانەی کە وەک بەچکە پەنگوینێک ھەوڵی تەی کردنی کەنار دەریام دەدا و وەک ئەوەی لەمسی بوونم بکەم، کوڵمەکانم بە ناچاری دەنا بە رووی بەستەڵەکەوە... ئەو بەستەڵەکەی کە لەپەنجەکانم خۆی دەنواند...! من دواتر زانیم کە بەستەڵەکەکان لە بەستەڵەکی ناخت میهرەبانتر بوون.\nبەر لەوەی ببمە خۆراکی رۆحێکی نەگریسانەی تۆ خونچەیەک بووم و ھێشتا سەرم لە نێو وجودی خۆمدا دەرنەھێنابوو، دەبوو وەک وێنەی گوڵێک بدرەوشێمەوە، کێ لەم ناسکییەم تێدەگەیشت، ئاخر کەی خونچەیەک دەتوانێ وەک گوڵ جوانیی پەخش بکات، من دەبوو لە کاتی خۆیدا بەر جوانیی بکەوم، وەک ئەو گوڵەی وەک بەنازترین رووەکی یەزدان ناز بەچوار دەوریدا دەکات! کەچی تۆ منت لە رەگەوە دەرکێشا و فڕێتدایە دوا قورچنی بیابانێک!\nبەڵێ... من کاریلەیەک بووم، ھێشتا لێوەکانم، تێر بەرکەوتنی گوانی پڕ بەرئاتی دایکم نەببوو، بووم بە کوژراوی چەقۆی بێ ویژدانی سەربڕێک... چ ئاسمانێک، چ زەمینێک دەتوانێ دوا نیگای ئەم کارە بخاتە نێو ھەناوی عەدەمەوە.... نا ھەرگیز.\nمن کە تا ئێستاش سەرما خوێن لە پەنجەکانم دەدزێ، تۆ چۆن دەتوانیت وجودم بدزیت، من کە بە نیگای فریشتەیەک دەمرم، بۆ دەبێ بە زللەی ئیبلیس بمکوژیت، من کە بە نەختێک لە خەم و نیگەرانی پەنجەکانم سپی هەڵدەگەڕێن، تۆ چۆن خوێنی بەشەکانی تری جەستەم دەمژیت!\nئایی... من کە بە گۆچانێک جەستەم بئاوسێ، بۆ بە شمشێر هەلاهەلام دەکەیت، من کە بە بۆنی گوڵ دەمرم، بۆ بە هاڵاوی خوێن ئازارم دەدەیت... ئایی... من کە بە مشتێک خۆشەویستی دەمرم، بۆ لە بەرزاییەوە فڕێم دەدەیتە خوارەوە.\nئاخ... من لەوانە بووم کە بیرکردنەوە منی لە ھەموو ئەوانەدا کوشت کە دەمویست بە دەستەکانی خۆم لە بوونمدا بیانسڕمەوە، کێ دەتوانێ ئەو ئازارە بنووسێتەو. ئیتر بۆ من نە "یۆحەنا"یەک هەیە، نە "مۆغێک"!\nمن هاتبووم داستانێکی پر لە عیشق لەگەڵت بنووسمەوە، کەچی تۆ منت خستە ناو جەنگێکەوە و کوشتمت. تۆ دەتزانی کە من هەرگیز نەمدەتوانی وەک تۆ ببم بە بکوژ و وەک جەنگاوەرێک باسی کوشتنێک بگێڕمەوە، نەمدەتوانی وەک راوچییەکی بێ ویژدان شانازی بە پێستەی گیاندارێکەوە بکەم...!\nبەڵام من لە کۆتاییدا تەنھا ئەوەم بۆ مایەوە ژەھری یادگارییەکانم وەک سزادراوێک بخۆمەوە و نەمرم... بخۆمەوە و نەمرم!


چۆنیەتی دامەزراندنی سیستەمی LiNUX Ubuntu لەگەڵ ویندۆز - Yeane.Org ماڵپەری یانی\nزۆر کەس رۆژانە داوا دەکەن چۆنیەتی دامەزراندنی سیستەمی لینکۆس بڵاو بکەمەوە ئەمرۆ انشاللە بە ئیزنی خوای گەورە فێرکاری یەکم بۆتان دروست کردووە چۆنیەتی دانانی سیستەمی لینۆک ئۆبۆنتۆ لەگەڵ ویندۆز کار بکات\nخێرای : 400Mhz\nرام : 256MB\nقەبارەی ٦ گیگا بایت\nماڵپەری سەرەکی سیستەم\nئێستا دوایین ڤێرشن دادەگرین\nکلیک دەکەین لەسەر download\nدواتر کلیک دەکەین لەسەر Ubuntu Desktop\nدواتر ڤێرشنێک هەڵدەبژێرین 32bit یان 64bit\nمن 64bit هەڵبژرادووە\nسەرجەم داخوازی یەکان دێنینە سەر سفر بۆ ئەوەی بەخۆرای دای بگرین\nئێستا دای ئەگرین\nدوای داگرتن دەچینە ناو بەرنامەی VMware\nئەگەر نیتە لێرە دای بگرە داگرتن\nدوای کردنەوەی بەرنامەیVMwareکلیک دەکەین لەسەر Next\nدواتر ISO هەڵدەبژێرین\nکلیک دەکەین لەسەر Browse\nدواتر ئەو ڤێرشنەی دامانگرتووە هەڵدەبژێرین\nدواتر ئەو بۆشیانە پر دەکەینەوە\nدووەم ناوی بەرکارهێنەر\nسێ یەم وشەی نهێنی\nچوارەم دووبارە وشەی نهێنی\nدواتر کلیک دەکەین لەسەر Next\nدواتر قەبارەیەک هەڵدەبژێرین بەجیا لەگەڵ ویندۆز کار بکات\nدواتر کلیک دەکەین لەسەر Finish\nزۆرباشە ئێستا ئەم قۆناغەمان بری\nئێستا دەکەین بەدامەزراندنی\nئێستا ئەو ڤێرشنەی دامانگرتووە دەبێتەوە\nئێستا دەکەین بە دامەزراندنی سیستەمی لینکۆس Ubuntu\nئێستا کۆپی دەبێت لەگەڵ دامەزراندن\nزۆر باشە ئێستا دامەزراندن کۆتایی هات ئێستا ئەو ناو و وشەی نهێنی یە داخیل دەکەین کە سەرەتا نوسیمان\nناو و وشەی نهێنی بنوسە دواتر Enter بکە\nئێستا دەنوسین Startx بۆ ئەوەی بچینە ناو سیستەمەکە دوای Enter\nسیستەمەکەمان بەتەواوی دامەزراند\nئەگەر دەو هەوێت زمانی سەرەکی سیستەمەکە بگۆریت لەگەڵم\nدەچینە System settings\nدواتر ئەوە Language support هەڵدەبژێرین\nتم تصغير حجم الصورة تلقائياً لسهولة التصفّح , اضغط هنا لمشاهدتها بالحجم الطبيعي 801×600.\n1-کلیک دەکەین لەسەر Install Language\n2-ئەوە Arabic هەڵدەبژێرین\n3-دواتر کلیک دەکەین لەسەر Apply Changes\nدواتر دوات لێدەکات ئەو ناو و وشەی نهێنی یە داخیل بکەیت\nدوای دامەزراندنی زمانی العربية دواتر دەچینە شوێنی زمانەکان زمانی عەرەبی هەڵدەبژێرین Apply System-Wide.\nدوای رێستی بکەوە زمانەکەت دەگۆرێت بۆ عەرەبی\nتەعریف کردنی کارت شاشە\nئۆبۆنتۆ خۆی سیستەمی Nvidia تێدایە بۆ ئەوەی تەعریفی کارت شاشە بکەین. ئەتوانیت راستەوخۆی سەیری تەعریفاتەکان بکەیت لە Additional Drivers لە کۆنترۆل پانێل.


هاوڵاتیانی قەسرێ وەک نەریتێک لە دەرەوەی مزگەوت نوێژی جەژن دەکەن – RojNews.News\n24/02/2020 - 8:20:43 pm\nسێشەممە, 4 يون 2019 – 10:54 ڕۆژنیوز – قەسرێ\nهەرچەندە لە زۆرینەی شار و شارۆچکەکان و تەنانەت گوندەکانیش، نوێژی جەژن بە جەماعەت لە مزگەوتدا دەکرێت، بەڵام دانیشتوانی شارەدێی قەسرێی سەر بە شارۆچكەی چۆمان- لە پارێزگای هەولێر، جیاوازن و وەک مامۆستایەکی ئاینی باسی دەکات، جگە لەوەی نەریتێکی خەڵکی سنوورەکەیە، دەڵێت “پێغەمبەر ‘د.خ’ لە دەرەوەی مزگەوت نوێژی جەژنی کردووە”.\nبە وتەی مامۆستا مەلا ئادەم قەسرەیی وتارخوێن و پێشنوێژی مزگەوتی گەورەی قەسرێ، بۆ رۆژنیوز، نەریتی نوێژی جەژن لە دەرەوە لە سەردەمی پێغەمبەرمانەوە هاتووە، كە “پێغەمبەری ئیسلام ‘د.خ’ تەنیا یەك نوێژی لە ناوەوەی مزگەوت كرد، ئەویش لەبەر بارن و كەش و هەوا، ئەگەرنا هەموو نوێژەكانی لەدەرەوەكردووە”.\nهەولێر، هونەرمەندانی چوار پارچەی كوردستان پێشانگایەكی كاری دەستییان كردەوە


روونكردنەوەی سەرۆكی دامەزراوەی میدیایی نالیا سەبارەت بە راگرتنی پەخشی KNN\nئاوات عەلی، سەرۆكی دامەزراوەی میدیایی نالیا رایدەگەیەنێت، ئەوان كۆتایی مانگی 12 موچەی كارمەندەكانی خۆیان دواخست بۆ ماوەیەك و لە بری ئەوە پارەی فریكوێنسی و تەلەپۆرتی كەناڵی (KNN)یان سەرفكردووە و بریاڕیشیان داوە بۆ تەواوی ئەمساڵ پارەیان لێ نەسەنن و هاوكاریان بكەن و لە كۆتایی ساڵدا ئەگەر پارەیان هەبوو بیدەن.\nئاوات عەلی، سەرۆكی دامەزراوەی میدیایی نالیا لە روونكردنەوەیەكدا بەناوی (تەنها بۆ مێژوو) سەبارەت بە راگرتنی پەخشی كەناڵی (KNN) بڵاوكردەوە كە وێنەیەكی بۆ وێستگە نیوز ناردووە.\nئاوات عەلی رایگەیاندووە "٣١/١٢/٢٠١٧ ئێمە وەك دامەزراوەی میدیایی نالیا پارەی موچەی كارمەندانمان كۆكردبوەوە كە سەرفی بكەین، بەڵام كەناڵی كەی ئێن ئێن پێیان راگەیاندین كە پارەی فریكوێنسیان نییە (چونكە دەبوو لە ٣١/١٢ گرێبەستەكەیان نوێ بكردایەتەوە و پارەی ساڵێكیان بدایە)، بۆیە ئێمە پارەی موچەی كارمەندەكانی خۆمان دواخست بۆ ماوەیەك و لە بری ئەوە پارەی فریكوێنسی و تەلەپۆرتی كەناڵی كەی ئێن ئێن مان سەرفكرد و بریاڕیشماندا بۆ تەواوی ئەمساڵ پارەیان لێ نەسەنین و هاوكاریان بكەین و لە كۆتایی ساڵدا ئەگەر پارەیان هەبوو بیدەن".\nهەروەها ئاماژەی بەوەكردووە "ئەمە بڵاو ناكەمەوە وەك ئەوەی كارێكی گەورەمان كردبێت، بەڵكو پێمانوابووە هاوكاری ئەو كەناڵە و هاوڕێكانمان ئەركێكی ئەخلاقییە، بەڵام بەڕاستی من وەك سەرۆكی دامەزراوەی میدیایی نالیا كە خۆم بەڕێز كاك عومەری سەید عەلیم بینیوە و خۆم ئەم نوسراوەم واژۆ كردووە (كە لە بەراری ٢٨/١٢/2017 واژۆكراوە) ، پێم ناخۆشە ئێستا لێرە و لەوێ لە بری سوپاس، یان تەنانەت لە بری بێ دەنگی، دەبیستین كە تۆمەتبارمان دەكەن بەوەی ئێمە هاوكاریمان نەكردوون".\nئاوات عەلی وتوشیەتی "بۆ مێژویش، تەنها هاوكاری كەی ئێن ئێنمان نەكردووە، راستە مەبلەغەكەی كەی ئێن ئێن بۆ ساڵەكە زۆرە كە بڕی ٣٠٠ هەزار دۆلارە (٣٠ دەفتەر) ساڵی پاریش ٥٠،٠٠٠ دۆلارمان خاتر گرتوون، بەڵام كەم تا زۆر هاوكاری كەناڵەكانی تریشمان كردووە، لە نێویاندا : رێگا، ئامۆژگاری، پەیام".\nلە كۆتاییشدا دەڵێت "هیوادارم هەمومان پێكەوە بتوانین بە دوای خاڵە هاوبەشەكانماندا بگەڕێین، خاڵە باشەكانی یەكترمان لە یاد بێت ، نەك رق و كینە بڵاو بكەینەوە . پێزانینمان هەبێت بۆ هاوكاری یەكتر ، نەك پێچەوانەكەی".\nشەوی رابردوو كەناڵی KNN لە راگەیەندراوێكدا رایگەیاندووە، لەگەڵ ئەوەی ماوەی نۆ ساڵە كەناڵەكەیان لەخزمەتی هاوڵاتیاندا كارو بەرنامەكانی خۆی پەخش كردووە بەدرێژی ئەو هەموو ساڵەش بەهاوكاری كارمەندانی كەناڵەكەیان، KNN گوێی نەداوە بەهەمو ئەو هەوراز و نشێویانەی كە هاتونەتە ڕێگەی بەردەوامیش بووە لەدەرخستنی ئەو راستیانەی كە لەلای خەڵك شاراوە بوون وەك بودجە و رۆڵی پەرلەمان و هەموو ئەو گەندەڵی و بەهەدەردانانەی لە سەروەت و سامانی ئەم ولاتەدا دەكرا.\nبەپێی راگەیەندراوەكە، ئێستاش بەهۆی كێشەی تەكنیكیەوە لە كاتژمێر 12 ئەمشەوەوە پەخشی بەرنامەكانیان بۆ ماوەیەكی كاتی ڕادەگیرێت و بەڵێن دەدەن لەداهاتوویەكی نزیكدا بە وەرزێكی نوێوە دەست پێدەكەنەوە.\nكەناڵی ئاسمانی KNN زمانحاڵی بزووتنەوەی گۆڕانە و ئۆفیسی سەرەكی لە مەكۆی سەرەكی گۆڕانە لە گردی زەرگەتەی شاری سلێمانی.


ناوەندی هاوکاریی حیزبەکانی کوردستانی ئێران کۆبوونەوە - کۆمەڵەی زەحمەتکێشانی کوردستان\nناوەندی هاوکاریی حیزبەکانی کوردستانی ئێران کۆبوونەوە\nبە بۆنەی یادی یەکساڵەی دامەزراندنیەوە، ناوەندی هاوکاریی حیزبەکانی کوردستانی ئێران کۆبوونەوە.\nرۆژی چوارشەممە ١٩ی بەفرانبار کۆبوونەوەی ناوەندی هاوکاریی حیزبەکانی کوردستانی ئێران بە میواندارەتیی حیزبی دێموکراتی کوردستان کۆبوونەوەیەکیان بەڕێوەبرد.\nلەو کۆبوونەوەیە کە لە ساڵڕۆژی دامەزرانی ناوەندی هاوکاریدا پێکهاتبوو، چەند بابەتێکی پێوەندیدار بە کار و بەرنامەکانی داهاتووی ناوەند قسە و ئاڵوگۆڕی بیروڕایان لەسەر کرا. هەروەها بڕیار لەسەر چەند بەڵگەنامەیکی ناوەند لە پێوەندی لەگەڵ چۆنیەتیی ڕوانینی ناوەند بۆ هاوکاری لەگەڵ هێزەکانی دیکەی ئۆپۆزیسیونی کۆماری ئیسلامی درا.\nهەر لەو کۆبوونەوەیەدا بەشداران هەرکامیان لە گۆشە نیگایەکەوە باسیان لە پێویستی و زەروورەتی هاوکاریی زیاتر هاوبەش و هەوڵدان بۆ بە کردەیی کردنی پڕنسیپ و پەسندکراوەکانی ناوەندی هاوکاری کرد.\n2019/01/14 /by ئەدمین\nhttps://www.komala.com/wp-content/uploads/2018/10/nawendiH.jpg 402 700 ئەدمین https://www.komala.com/wp-content/uploads/2014/03/logo.png ئەدمین2019-01-14 12:17:522019-01-14 12:17:52ناوەندی هاوکاریی حیزبەکانی کوردستانی ئێران کۆبوونەوە\nاطلاعیه‌ی مرکز همکاری احزاب کردستان ایران به‌مناسبت نخستین سالروز تأسیس آن... رێوڕەسمی رۆژی کۆمەڵە لە وڵاتی نۆروێژ بەڕێوەدەچێت...


کۆنفرانسەکانی پ س ک\nخه‌بات و تێکۆشانی ئێمه له پێناوی ده‌وڵه‌تێکی سه‌ربه‌سته بۆ گه‌لی کوردستان\nکار و چالاکی ڕابردووی پارتیمان\n» کۆبوونەوەی نێوان پارتی کۆماریخوازانی ئەمریکاو پارتی سەربەستیی کوردستان بەڕێوەچوو.\nڕێکه‌وتی: 2016-05-10 15:23:07\n» ڕاگەیاندراوی پارتی سەربەستیی کوردستان، لە پێوەندی بە هەڵبژاردنەکانی کۆماری ئیسلامی ئێران.\nڕێکه‌وتی: 2016-02-04 15:08:34\n» بەشداری سەرۆکی پارتی سەربەستیی کوردستان لە ٥٠ هەمین کۆنگرەی ڕێکخراوی ئەتڵەنتیک هاڤەی سەر بە ناتۆ لە نەرویژ.\nڕێکه‌وتی: 2015-02-02 13:04:49\n» ئەگەر بنکەی نیزامیت لە باشوری کوردستان نەبوو ئیدی پارتی سیاسی نیت؟\n» عارف باوەجانی: سیستەمی کۆماری ئیسلامی، هەرگیز ناتوانێ گۆڕانکاری لەخۆیدا بکات\n» چەند تێبینی لە مەر ئابوری کوردستان و ڕێکاری چاکسازی ئابوری / کاردۆخ\n» بارزانی په‌یامێك سه‌باره‌ت به ڕیفراندۆم بڵاوده‌كاته‌وه\n» هه‌رێمی كوردستان خۆی بۆ ڕیفراندۆم له‌سه‌ر سه‌ربه‌خۆیی ئاماده ده‌كات\n» ئیبراهیم جاف بە ئەندامی ئەنجومەنی شارەوانی لینگنی ئەڵمانیا هەڵبژێردرا.\n» پسپۆڕانی رۆژئاوایی: چەكداركردنی پێشمەرگە واتە سەربەخۆیی كوردستان\n» باشووری کوردستان لە بەرانبەر بڕیارێکی چارەنووس سازدایە.\n■ مافی کۆپیکردنی وتار و وێنه.\nئه‌و بابه‌تانه‌ی ناوه‌ندی ڕاگه‌یاندنی پارتی سه‌ربه‌ستیی کوردستان خاوه‌ندارێتیان ده‌کاتن، ئازادن بۆ بڵاو کردنه‌وه و کۆپی کردنه‌وه، ئه‌گه‌ر مه‌به‌ست به خزمه‌تکردن به نه‌ته‌وه‌که‌مان بێت، به مه‌رجێک ئاماژه به سه‌رچاوه‌که‌ی بکرێ.\nمه‌کته‌بی سه‌رکردایه‌تی پارتیمان له ئۆسلۆی پایته‌ختی نه‌رویجه، هه‌روه‌ها پارتیمان له وڵاته‌کانی دیکه‌ی ئه‌وروپا له به‌رنامه‌دا هه‌یه که ئۆفیسی خۆی بکاته‌وه.


ڕاوێژكارێتى ئاسایشى نه‌ته‌وه‌یی تیمى كارى هاوبه‌ش دروست ده‌كات بۆ جێبه‌جێكردنى پلانى داخستنى كه‌مپى ئاواره‌كان » پێگەی تۆڕی میدیای عێراقی\nڕاوێژكارێتى ئاسایشى نه‌ته‌وه‌یی تیمى كارى هاوبه‌ش دروست ده‌كات بۆ جێبه‌جێكردنى پلانى داخستنى كه‌مپى ئاواره‌كان\nڕاوێژكارێتى ئاسایشى نه‌ته‌وه‌یی،ئه‌مڕۆ پێنجشه‌ممه،دروستكردنى تیمى كارى هاوبه‌ش بۆ جێبه‌جێكردنى پلانى داخستنى كه‌مپى ئاواره‌كان ڕاگه‌یاند.\nنوسینگه‌ى ڕاگه‌یاندنى ڕاوێژكارى ئاسایشى نه‌ته‌وه‌یی له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه"كۆبوونه‌وه‌یه‌كى گرنگ له‌ڕاوێژكارێتى ئاسایشى نه‌ته‌وه‌یی سازكرا بۆ به‌دواداچوونى جێبه‌جێكردنى ڕاسپارده‌ى سه‌رۆكى ئه‌نجومه‌نى وه‌زیران له‌میان كۆبوونه‌وه‌ى ئه‌نجومه‌نى وه‌زیران له‌بیست وسێهه‌مین دانیشتنى كه‌له‌به‌روارى 27ى ت1ى 2020 تایبه‌ت به‌دانانى پلانى گونجاو ومیكانزمى پێویست بۆ یه‌كلاكردنه‌وه‌ى دۆسییه‌ى ته‌واوى كه‌مپى ئاواره‌كان سازكرا".\nڕاگه‌یه‌ندراوه‌كه وتیشى"كۆبوونه‌وه‌كه به‌به‌شدارى وه‌زاره‌تى كۆچبه‌ران وفه‌رمانده‌یی ئۆپراسیۆنه هاوبه‌شه‌كان وده‌زگا ئه‌منى وهه‌واڵگیرییه‌كان ووه‌زاره‌تى خزمه‌تگوزارى وئه‌میندارێتى گشتى ئه‌نجومه‌نى وه‌زیران به‌ڕێوه‌چوو بۆ تاوتوێكردنى پلانى گه‌ڕاندنه‌وه‌ى ئاره‌زوومه‌ندانه‌ى ئاواره‌كان كه‌له‌لایه‌ن وه‌زاره‌تى كۆچبه‌رانه‌وه پێشكه‌شكران".\nئاماژه‌یشى دا"له‌م ماوه‌یه‌دا 15 كه‌مپ داخران وته‌نها 7 كه‌مپ ماوه‌ته‌وه چگه له‌كه‌مپه‌كانى نێو هه‌رێمى كوردستان هه‌روه‌ها باسیش له‌گه‌ڕاندنه‌وه‌ى ئاره‌زوومه‌ندانه‌ى ئاواره‌كان له‌شارۆچكه‌ى شه‌نگال كرا وده‌ركه‌وت زیاتر له‌یانزه هه‌زار خێزان گه‌ڕاوه‌ته‌وه وهێشتا به‌شێوه‌یه‌كى ڕۆژانه پرۆسه‌ى گه‌ڕاندنه‌وه‌كه به‌رده‌وامه".\nڕاگه‌یه‌ندراوه‌كه باسى له‌وه‌یش كرد"ورده‌كارییه‌كانى ئه‌م كه‌مپانه‌ى كه‌ماون وچۆنێتى نه‌هێشتنى ئاڵۆزییه‌كان وپێشكه‌شكردنى پاڵپشتى بۆ یارمه‌تیدانى ئاواره‌كان له‌پێناو گه‌ڕاندنه‌وه‌یان بۆ زێدى خۆیان تاوتوێكراوه"،هه‌روه‌ها چه‌ند ڕاسپارده‌یه‌كى گرنگ ده‌ركران وتیمى كارى هاوبه‌ش دروستكرا بۆ ته‌واوكردنى پلانه‌كه بۆ كه‌مپه‌كانى دیكه".


ئێران: كه‌شتییه‌كانی ئه‌مەریكا ده‌كه‌ینه ئامانج\n2019-04-10 [06:16 AM]\nئەمینداری ئەنجوومەنی باڵای دیارکردنی بەرژەوەندییەکانی ئێران، هەڕەشەی لە کەشتییە فڕۆکەهەڵگرەکانی ئەمەریکا کرد و ھۆشداری دەدات بە تێپەڕبوونییان لە نزیك سوپای پاسداران.\nلە کاردانەوەیەکدا بەرامبەر بە ناساندنی سوپای پاسداران وەک گرووپێکی تیرۆریستی لە لایەن ئەمەریکاوە، موحسین رەزایی، ئەمینداری ئەنجوومەنی دیارکردنی بەرژەوەندییەکانی ئێران و فەرماندەی پێشووی سوپای پاسداران لە تویتێکدا لە ھەژماری تایبەتی خۆی لە تویتەر پەیامێك ئاراستەی دۆناڵد ترەمپی سەرۆكی ئەمەریكا دەكات و نووسیویەتی: "بە کەشتییە فڕۆکەهەڵگرەکانت بڵێ بە لای کەشتییەکانی سوپای پاسداراندا تێپەڕ نەبن".\nبەرپرسانی سەربازیی ئێران رایانگەیاندووە لە بەرامبەر بڕیارەکەی ئەمەریکادا، هێزەکانی ئەمەریکا لە ناوچەکە بە تیرۆریست دەزانن.\nلە 8/4/2019، دۆناڵد ترەمپ، سەرۆكی ویلایەتە یەكگرتووەكانی ئەمەریكا، له به‌یاننامه‌یه‌كدا كه له لایه‌ن كۆشكی سپییه‌وه بڵاوكرایەوە رایگەیاند: "به فه‌رمی نیازی ئیداره‌ی ئه‌مه‌ریكا راده‌گه‌یه‌نم، كه ناوی سوپای پاسدارانی ئێران ده‌خه‌ینه لیستی رێكخراوه تیرۆریستییه‌كانی بیانی، به‌تایبه‌ت فه‌یله‌قی قودسی سه‌ر به‌و سوپایه، ئه‌مه‌ش به گوێره‌ی مادده‌ی 219 له یاسای كۆچ و هاووڵاتیبوون. ئه‌م هه‌نگاوه كه پێشتر هاوشێوه‌ی نه‌بووه، به سه‌ركردایه‌تی وه‌زاره‌تی ده‌ره‌وه‌ی ئه‌مه‌ریكا نراوه، دان به‌و راستییه‌دا ده‌نێت كه ئێران سه‌رچاوه‌ی پاره‌داركردنی تیرۆره".\nلە بەرامبەردا محەمەد جەواد زەریف، وەزیری دەرەوەی ئێران لە نامەیەکدا بۆ حەسەن رۆحانی، سەرۆك کۆمار و سەرۆکی ئەنجوومەنی باڵای ئاسایشی نەتەوەیی ئێران پێشنیاری کرد، تارانیش هێزە چەکدارەکانی ئەمەریکا لە وڵاتانی رۆژئاوای ئاسیا بخاتە ناو لیستی گرووپە تیرۆریستییەکانیەوە. زەریف پشتی بە یاسای رووبەڕوو بوونەوەی پێشێلکاریی مافی مرۆڤ و کردەوە تیرۆریستییەکانی ئەمه‌ریکا بەستووە، کە به‌ر له 2 ساڵ لە پەرلەمانی ئێران پەسند کرا.


یەکێتى راگەیەندراوێکى لەبارەى هەڵکردنى ئاڵاى کوردستان لە کەرکوک بڵاوکردەوە\n- 1/11/2019 2:00:00 PM 28228 جار خوێندراوەتەوە\nیەکێتى نیشتیمانى کوردستان رایگەیاند، لەپێناو پاراستنى ئاشتى کۆمەڵایەتى ئەمنى شارى کەرکوک بڕیاردراوە لەم قۆناغەدا ئاڵاى کوردستان تەنها لە بیناى مەکتەبى سیاسى و مەڵبەند هەڵبکرێت.\nمەڵبەندى دووی رێکخستنی کەرکوک-ی یەکێتی نیشتمانی کوردستان راگەیەندراوێکى بڵاوکردەوە لەبارەى هەڵکردنى ئاڵا کوردستان لە کەرکوک و ئاماژەى بەوەشکردووە، بڕیاری بەرزکردنەوەی ئاڵای کوردستان لەسەر بارەگاکانی یەکێتی نیشتمانی کوردستان لە کەرکوک پاڵپشت بە دەستوور و یاسا کارپێکراوەکانی عێراق مافێکی رەواو دیموکراتیانەیە.\nئەوەشخراوەتەڕوو، "یەکێتی نیشتمانی کوردستان پاراستنی ئاشتی کۆمەڵایەتی و راگرتنى هاوسەنگی لە نێوان پێکهاتەکانی کەرکوک و ئارامی رەوشەکە بە ئەرکى لە پێشینەى خۆى دەزانێت، هەر لەم پێناوەدا بڕیارەکە تەنها بۆ مەڵبەندو مەکتەبى سیاسى دەرکردا لەم قۆناغەدا، چونکە لەناو کەرکوک لە زۆرترین گەڕەک و ناوچە و قەزاو ناحیەکان بارەگامان هەیە، بۆ ئەوەى هیچ کاردانەوە و نیگەرانییەک دروست نەبێت، لەو شوێنانەدا کە پێکهاتەى جیاوازى تێدا نیشتەجێیە، هاوکات ئەم بابەتە بەلاڕێدا نەبرێت".\nئاماژە بەوەشکراوە کە بە هەموو لایەکى ڕادەگەیەنین، ئەگەر هەر لایەنێک یان کەسێک لە خۆشەویستیان بۆ ئاڵاکە لە شوێنى دیکە بەرزیانکردبێتەوە، لە دەرەوەى بڕیارى مەڵبەندى کەرکوکە.\nهەر لە راگەیەندراوەدا هاتووە،"بەپێویستى دەزانین هەموو لایەک ئاگاداربکەینەوە لە ئێستادا ئەم کەیسە لەدادگاى باڵاى فیدڕاڵى عێراقە، وە بۆ یەکلاکردنەوەى ئەم پرسە جگە لە بڕیارى دادگا، هیچ ڕێگە چارەیەک قبوڵ نییە".\n#کەرکوک #یەکێتی #ئاڵای کوردستان


کوردیپێدیا - دەمیرتاش دەربارەی مانگرتنەکان نامەیەکی بۆ ناوەندەکانی ئەورووپا نارد\n📝 دەمیرتاش دەربارەی مانگرتنەکان نامەیەکی بۆ ناوەندەکانی ئەورووپا نارد | پۆل: بەڵگەنامەکان | زمانی بابەت: 🏳 کوردیی ناوەڕاست\nدەمیرتاش دەربارەی مانگرتنەکان نامەیەکی بۆ ناوەندەکانی ئەورووپا نارد\nدۆستانی هێژای پەرلەمانتارم،\nدەمەوێت سەرنجتان ڕابکێشم بۆ سەر بارودۆخێکی مەترسیدار لە تورکیا.\nهاوڕێی بەرێزی پەرلەمانتارم لەیلا گیوڤەن کە ئەندامێکی پەرلەمانی تورکیایە، تا کاتی نووسینەی ئەم نامەیە 104 ڕۆژە لە مانگرتندایە. لەگەڵ ئەودا، لە زیندانەکان و لە دەرەوەش نزیکەی 320 کەس لە مانگرتندان.\nتاکەداواکاریی هەڤاڵانی مانگرتووم کە لە چاوەڕوانی مردندان، کۆتایی هێنانە بە گۆشەگیرکردنی بەڕێز عەبدوڵڵا ئۆجەلانعەبدوڵڵا ئۆجەلان کە ئەمە دەبێتە هۆی کردنەوەی دەروازەیەک بۆ سەروەری قانوون، کەشوهەوای ئاشتی و گفتوگۆ لە تورکیا.\nئەم داواکارییە مافدار، حقووقی و ڕەوایە داواکارییەکی ڕاستەقینەیە کە هەم لە تورکیا، هەم لە سووریا هەمیش لە ئەورووپا ئاسایش و ئارامی و سەقامگیری پته و دەکات.\n(له و باوەڕەدام ئێوە ئەم هاوارە دەبیستن)\nهەڤاڵانم کە لە مانگرتن لە خواردندان، ڕۆژ بە ڕۆژ نزیکتر دەبنەوە لە مردن. حکوومەت چاوپۆشی لەم بابەتە گرینگە دەکات. ئەمەش مەترسی و جددیبوونی بابەتە زیاتر دەکات. سەدان مرۆڤ لە ڕێی ئاشتی و دیموکراتیدا خۆیان ڕووبەڕووی مردن کردووەتەوە و دەستیان بە مانگرتن لە خواردن کردووە. ملیۆنان مرۆڤیش پشتگریییان دەکەن. من پێم وایە ئێوە ئەم هاوارە دەبیستن. لە دڵەوە باوەرم وایە کە بۆ ئەوەی ئەم بابەتە ببێتە ڕۆژی ڕای گشتی و کۆتایی بە مانگرتنەکان بهێنرێت و دەمودەست وەڵامی داواکارییە ڕەواکانی مانگرتوان بدرێتەوە، ئێوە هەر شتێک لە دەستان بێت بە گوێرەی دەرفەتەکانی خۆتان دەبنە هاریکار.\nبەم نامەیە کە لە ڕێی پارێزەران و پارتییەکەمەوە دەیگەیەنمە ئێوە، لەم زیندانەوە کە لێی دەمێنمەوە سڵاوی گەرمتان بۆ دەنێرم، هیوادارم لە ڕۆژانی خۆشدا یەکتر ببینین.\n#عەبدوڵڵا ئۆجەلان | #سەڵاحەدین دەمیرتاش | #19-02-2019 |\n➕ ئەم بابەتە لەلایەن: (نالیا ئیبراهیم)ەوە لە: Feb 19 2019 4:53PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Feb 19 2019 4:59PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 19 2019 4:59PM باشترکراوە


ئاکۆ برایم : کێ گیانمان ئەپارێزێت ؟. – WTARIKURD\nئاکۆ برایم : کێ گیانمان ئەپارێزێت ؟.\nچەند چەکدارێک تەقەیان لە هاوڵاتیەک کردوە ، تەرمى گەنجێک بەکوژراوى دۆزرایەوە ، چەکدارێک تەقەى کردوە کۆمەڵێکى کەلەپاچە کردوە . ئاسایش و پارێزەرى سەروماڵى هاوڵاتیان ، خەڵک دەکوژێت ، چەند کرێکارێک لە پرۆژەیەکدا کەوتونەتە خوارەو و مردون ، ئەمانە سەرەتاو دەستپێکى هەموو هەواڵێکى کوردستانن ، ئەگەربێت وشەوێک گوێ بیستى ئەم هەواڵە ناخۆشانە نەبین ، لامان سەیر و عەجیبە .\nئەرێ باشە وڵات بوواى لێهاتوە ؟!، کێ کەم تەرخەمە؟، دادو بێداد بەرینە لاى کێ؟ پێم سەیرە و سەرى لێ دەرناکەم،لەخوا بەزیاد بێت ژمارەى سەرباز و هێزى ئاسایش نیو ئەوەندەى خەڵکەکەیە ، ئەگەربێت ودابەشى بکەیت ، هەرماڵى دانەیەکى بەردەکەوێت ، کەچى بەداخەوە لەبرى ئەوەى تاوان کەم بێت وبنبڕ بکرێت ، روولە هەڵکشانە ، لایەنى بەرپرسیش دەستەوەستانە .. خەڵک هەمووى ترسى لێ نیشتوە ، خەریکى تەدبیرى پێویستە ، کۆمەڵێک دەرگاو پەنجەرەکانیان مەحکەم ئەکەن ، بەشێکى دیکە لەبیرى ئەوەدایە،کە لەمەولا لەکۆڵانەکان پاسەوانى ئەهلى و حەرەس هەبێت ،، بەعزێکش بەنیازن چەک بکڕن ولەماڵەوە دایبنێن ، کەچى بەڕێزێکى وەکو وەزیرى ناوخۆ بێ خەبەرانە دەڵێت ، سلێمانى ئارامە !\nئاخر هیچ مەعقول نیە و مایەى قبوڵ نیە، بەو هەموو هێزە نەتوانن کۆنترۆڵى شارێکى وەکو سلێمانى بکەن و، ئاسایش و ئارامى بپارێزن،کە ئەرک وکارێکى هێندە گران و زەحمەت نیە،دەپرسم و دەڵێم باشە بۆچى ساڵانى نەوەدەکان، کە هەموو پۆلیسى سلێمانى نەدەگەیشتە 100 کەس و، بەهەر هەمویان 3 ئوتومبیلى شڕیان هەبوو،فیشەکى چەکى سەرلەبەربان، نە دەگەیشتە چەند مەخزەنێک،کەچى سەر و ماڵى هاوڵاتیان زۆر لەئێستا پارێزراوتربوو، بۆزانیاریشتان ئەو دەمە،ترسى حکومەتى بەعس و،لایەنە دژەکانى حکومەت زۆر لەئارادابو، هەروەها خەڵکیش لەژێر چەندین گەمارۆى ئابوریدا بوو،بەڵام قەت وەکو ئێستا تاوان و کوشتن و دزى نەبوو .\nبەڕێز وتە بێژى پۆلیس ،ئەم دیاردەیە بۆ ئەوە دەگەڕێنێتەوە، کە بەهۆى زۆرى چەک و تفەنگەوەیە، گوایە کەم ماڵ هەیە چەکى نەبێت، کە ئەمەشیان شێکى نا مەنتیقیە ،چونکە ئەوەى کە چەکى لەماڵدایە وخاوەنى چەکە، ناچێت کارێکى وەها بکات وەک ئەوەى شاسوارى کۆمپانیاى نالیا و، سەروەتى پاسەوانى بەڕێز مامجەلال و،برا زاکەى کاک بەکرى حاجى سەفەر بکوژێت، ئەوەى ئەو کارەدەکات زیاتر کەسانێکن کە یان باندن و،بەپارە ئەو کارانە ئەنجام دەدەن ، ئیشو کاریان بوە بەوە،یان کەسانێکن کە لەدەزگا ئەمنى وسەربازیەکانى حکومیدان و چەکدارن و بێ باکانە چەک بەکاردێنن،،ئەگەرنا،بەنمونە من ئەگەر چەکم هەبێت،لەماڵەوە دام نابێت،زیاتر وزۆرتر بۆ پارێزگارى خۆمە و بۆ خۆپاراستنمە لە هەر پەلامارو دزیەک .\nمن گەیشتومەتە ئەو باوەڕەى کە خەڵک هەقى رەواى خۆیەتى چەکى هەبێت، بۆ بەرگرى و پاراستنى خۆى،چونکە ئەگەر هێزى پۆلیس وئاسایش نەتوانن ژیانى خەڵک بپارێزن و،رێگرى لەتاوان و دەستدرێژى بکەن،ئەى خەڵک پەنا بۆکوێ بەرێت و قوڕى کوێ بکات بەسەریا؟\nئەى باشە بەڕێوەبەرایەتى پۆلیس و وەزارەتى ناوخۆ ،قەت ئەوپرسیارەیان لەخۆیان نەکردوە ،کە سەرچاوەى دەست کەوتنى ئەو چەکانە کوێ یە؟ خەڵک چۆن پەیداى دەکات؟ یان نایانەوێت راستى مەسەلەکە بدرکێنن، ئەگینا زۆر باش دەزانن، کە بەشى زۆرى ئەوچەک و تفەنگانە ،لەکاتى بانگەشەى هەڵبژاردندا،وەکو چوکلێت و شیرینى بەسەرخەڵکدا دەبخشرێتەوە، بێجگە لەوەش تا ئێستاش لاى سابونکەران و بەرخانەقا، زۆر شارۆچکە، بە ئاشکرا کڕین وفرۆشى پێوە دەکرێت، شتێکى لەوەش سەیرتر،نازانم ئێستا ماوە یان نا ،بەڵام ساڵان کاتێک کەسێک دەبووبە پۆلیس ،یان پێشمەرگە، دەبوایە بۆخۆى تفەنگى پەیدابکردایە. من دڵنیام ئەوەى باسیدەکەن هۆکارێکى فرە لاوازە،چونکە مرۆڤ ئەگەر شەڕانگێز و تاوانکاربێت و، نیەتى لەخراپە بێت، دەربەستى ئەوە نایەت چەکى هەبێت یان نا، بۆ نموونە ئەو پیاوە مەسیحیەى ماوەى پێشوو لە سەرچنار کوژرا،ئەو کوڕە چایچیەى کە پار ساڵ لەلایەن عەرەبەوە بۆ مەبەستى ئوتومبیلەکەى کوژرا،ئەو گەنجەى دوێنى لە چەمى قلیاسان بەکوژراوى بینرایەوە،سەرجەمیان بە چەقۆ کوژرابوون و، تفەنگى تیا بەکار نەهاتبوو،کەواتە مەسەلەکە ئەوەندەى پەیوەندى بە چاو کراوەی هەوڵ و هیمەتى ئێوەوە هەیە پەیوەندى بە چەکدارى خەڵکەوە نیە، ، ئەبێت ئەوان هەوڵەکانیان چڕ بکەنەوە،لایەنى ئاسایش و پاراستنى سەروماڵى خەڵک چڕتر بکەن،هەروەها رازى نەبن و قبوڵى نەکەن ،کە کەسانى تاوانبار وپیاوکوژ ،بە ئاسانى بەر لێبوردن بکەوێت ، جارێکى دیکە ئارامى شار بشڵەژێنێت و گیانمان بخاتە مەترسیەوە .\nهەرچى تایبەتیشە بە تیاچوون و گیان لەدەست دانى کرێکاران ، ئەویش بۆخۆى خەمێکى دیکەیەو بەرۆکى شارى گرتۆتەوە، کەرۆژانە بەهۆى کەمتەرخەمى و نەبونى بێوەیى پیشەیى و، لێنەپرسینەوەو سزا نەدانى زۆربەى کۆمپانیاکان ، گیانى کرێکاران هەراج دەکرێت ، کە جگە لەلێدوانى سواو چەند بارەى بەرپرس و سەندیکاى کرێکاران، هیچ کاردانەوەیەکى دیکە نابینین .\nخوابەوە رەحمى کردوە کە شارەکانمان هاوشێوەى ئەمریکاو ژاپۆن و چین قەرەباڵغ نین و ئاپارتمانى سەد قاتى مان نیە ، ئەگەر وابوایە چیمان بکرادیە؟سەیرەکەى ئەوەیە حکومەت وپەرلەمانیش لەهەمبەر ئەم کوشتن و مردنە زۆرە، دەستەوەستانن ، وەزارەتى ناوخۆ و وەزارەتى کاریش کە مەعنین بەو کارەساتانە،بەباى خەیاڵیان نایەت!کەئەگەر ئەو کەس و بەرپرسانە لە هەر وڵاتێکى هەرە دواکەوتوى دونیا بونایە،شەقیان لەپۆست وپلە هەڵدەداو دەستیان لەکار دەکێشایەوە ، ئەو بەرپرسیاریەتیە مێژویەیان نەدەخستە ئەستۆو گەردنى خۆیان، کەچى لاى خۆمان ، تا دواسات و تا ئەوکاتەى پێى ئەڵێن بەڕێز جەنابى وەزیر کارى تۆ تەواو و خانەنشین بویت ، هەر چاوەڕێى ئەوەیە بەشکوم خوا بکات ، کابینەى تازە لوتف بفەرموێت شانسێکى پێ بدەن و خوڵێکی دیکەش ببێتەوە بەوەزیر و ، تۆزێک ئیمتیاز و داهاتى زۆرتر بێت .\nئاى خەجاڵەت خۆم بۆ وڵاتێک کە هەمانە، شەرمەندەم کاتێک دەبینم، کرێکارێک لەپێناوى کرێیەکەى کەم گیان لەدەست دەدات و ،پاش خۆى خێزانێک سەرگەردان دەکات،زۆر زۆر موعەزەب ئەبم و،مەرگى خۆم بەئاوات ئەخوازم، کاتێک ئەبیستم گەنجێک لە بەلاش خوێنى دەڕێژرێت، بکەرانى بۆهەتایە ناگیرێن، خوێنى بەفیڕۆ دەچێت …. ئاى دەستم شکێ وڵات، کۆرە بم لۆت ئەى نیشتمان،لەم وڵاتەدا هەمو شتێک بەهاو نرخ و قیمەتى خۆى هەیە و شتێک دەکات ، تەنهاو تەنها مرۆڤەکانى نە بێت ؟\nعەتا قەرەداخی : نەوەى کۆنسێرڤەتیڤ ونەوەى نوێ .


Salam 13/12/2018 - 13:36 بڵاوکراوەتەوە لە هەواڵ/گشتی\nسەرلەبەیانی ئەمڕۆ لە ئەنقەرە شەمەندەفەری خێرای گەشتی نێوان ئەنقەرە-قۆنیا لە میانی چوونە ناوەوە بۆ نێو وێستگەی مارشاندیز، خۆی بە شەمەندەفەرێكی رێبەردا دەكێشێت كە لەسەر هێڵە ئاسنینەكەو ژمارەیەك قوربانی لێكەوتەوە.\nجاهید تورهان وەزیری گواستنەوە و ژێرخانی توركیا ڕایگەیاند: شەمەندەفەرەكە كاتژمێر ٠٦:٣٠ لە تێرمیناڵی شەمەندەفەرەكان لە ئەنقەرە دەستی بەجووڵە كردووە و لە دەورووبەری ٠٦:٣٦دا لە شارۆچكەی یەنیماهاللـە رووبەڕوو خۆی كێشاوە بەو لۆكۆمۆتیڤەی (شەمەندەفەر) كە لە پشكنینی رێگاكە گەڕاوەتەوە و بەوشێوەیەش رووداوە دڵتەزێنەكە روویداوە.\nجاهید تورهان باسی لەوەكرد بەپێی زانیارییەكان تا كاتژمێر ١٠:٠٠ ، سێ كارمەندی میكانیك و پێنج سەرنشین گیانیان لەدەستدابوو، لەو ٤٨ سەرنشینە بریندارەی دیكە كە رەوانەی نەخۆشخانە كرابوون، یەكێكیان گیانی لەدەستداوە.\nجاهید تورهان هەروەها ووتیشی: كۆی گشتیی ٩ هاووڵاتییمان لەئێستادا بە هۆی ئەم رووداوەوە گیانیان لەدەستداوە كە ٢٠٦ سەرنشین لەناو شەمەندەفەرەكەدا بوون.


ئەنجومەنی پارێزگای بەسڕە تاوتوێی خۆپیشاندانەكانی شارەكە دەكات\nئەنجومەنی پارێزگای بەسڕە لە كۆبوونەوەی ئاسایی رۆژی سێ شەممە، تاوتوێی داواكاری بۆ خۆپیشاندانی هاووڵاتیانی شارەكەیان كرد.\nنووسینگەی راگەیاندنی ئەنجومەنی پارێزگای بەسڕە لەراگەیەندراوێكدا بڵاویانكردەوە، ئەنجومەنەكە رۆژی سێشەممە گفتوگۆی لەبارەی داواكاری هاووڵاتیانی شارەكە ئەنجامدا، كە پێشتر داواكاریان پێشكەشكردبوو، گوایە بەنیازن رۆژی هەینی داهاتوو خۆپیشاندان ئەنجامبدەن لەبەرامبەر جێبەجێنەكردنی بەڵێنەكانی پارێزگاكە لەلایەن حكومەتی ناوەندەوە.\nهەربەپێی راگەیەندراوەكەی ئەنجومەنی پارێزگای بەسڕە، ئامانج لە تاوتوێكردنی ئەو داوایەی هاووڵاتیانی شارەكە، بەمەبەستی چۆنێتی مامەڵەكردن لەگەڵ خۆپیشاندانەكە و لایەنە یاسایی و خزمەتگوزارییەكان و ئەمنییەكانەوە بووە.\nهاوكات لەتەوەرێكی تری كۆبوونەوەكەی ئەنجومەنی پارێزگای بەسڕە، باس لە رەشنووسی رێككەوتنەكەی نێوان حكومەتی عێراقی و كوەیتی كرا، كە ئەنجومەنی پارێزگای بەسڕە لەو سۆنگەیەوە بڕیارێكی دەركرد، بە رەتكردنەوەی هەر رێككەوتنێك لەدەرەوەی بەشداریپێكردنی حكومەتی خۆجێی پارێزگای بەسڕە ئەنجام بدرێت.\nماوەی چەند ساڵێكی پارێزگای بەسڕە چەندینجار داواكاری پێشكەشی حكومەتەكانی پێشوو بە حكومەتەكەی عادل عەبدولمەهدیشەوە كردووە، سەبارەت بە جیابوونەوەی بەسڕە لە حكومەتی ناوەند و دروستكردنی هەرێمێكی سەربەخۆ لەو پارێزگایە.\nعیراق.. 746 حاڵه‌تی نوێی تووشبوون به كۆرۆنا تۆمار كران\nمەخمور.. ترس لە داعش زیاتر لە 50 گوندی كوردی چۆڵ دەكات\nله‌شارى هه‌ولێر دوو چه‌كدار هێرش ده‌كه‌نه سه‌ر رۆژنامه‌نوسێك و بریندارى ده‌كه‌ن\nشه‌پۆلێكى سه‌رماى سه‌خت روو له‌ناوچه‌كه ده‌كات\nجۆ بایدن وه‌ك 46 مین سه‌رۆكی ئه‌مریكا سوێندی یاسایی خوارد\nحه‌سه‌ن رۆحانی په‌یامێك ئاراسته‌ی ئیداره‌ی نوێی ئه‌مریكا ده‌كات\nوه‌زیری به‌رگریی توركیا: هه‌ڵوێستی حكومه‌تی هه‌رێم سه‌نگین و پڕمانایه\nکه‌رکوک له پلانی سه‌رۆک کۆماردا\nواده‌ی جێهێشتنی كۆشكی سپی لەلایەن ترامپەوە ئاشكراكرا\nمباپی گومان له‌سه‌ر داهاتوی له پاریس سان جێرمان دروستده‌كات\nچای هەنار تێكەڵی چای سروشتی بكە و لە شێرپەنجە خۆت بپارێزە


منداڵانی بەتەنها هاتوو لە سوید پەشیمان دەبنەوە - Radio Sweden Kurdish - Radyoya Swêdê - ڕادیۆی سوید | Sveriges Radio\nمنداڵانی بەتەنها هاتوو لە سوید پەشیمان دەبنەوە\nبڵاو کرایه‌وه fredag 11 december 2015 kl 16.30\nسوید ئەوە نەبوو کەچاوەڕوانیان لێدەکرد.\nڕێژەیەکی زۆر لەو منداڵە کۆچبەرانەی بەتەنها هاتوون و داوای مافی پەنابەریان لەسوید کردووە ئێستا لەو داواییەی خۆیان پەشمان دەبنەوە.\nپەپێی دەزگایی کۆچی سوید (Migrationsverket) ڕێژەی ئەو مندڵانەی بەتەنها هاتوون و داوای ماڤی پەنابەریان لەسوید کردووە، ئێستا داواکانیان دەگێرنەوە و بەراورد بەساڵی ٢٠١٤ و ٢٠١٣ ڕێژەی ئەو کەسانەی ئەم هەنگاوە دەنێن زۆر زیاترە.\nبۆ نمونە ساڵی ڕابردوو ١١ منداڵی بەتەنها هاتوو داخوازینامەی پەناخوازییەکەی گەڕاندۆتەوە و ٢٠١٣ تەنها سێ منداڵ بەهەمان شێوە داوای مافی پەنابەرییەکەیان گەڕاندۆتەوە، بەڵام ئەمساڵ هەتاوەکو ئێستا ٤٣ منداڵ داخوازینامەی پەناخوازییەکەیان گەڕاندۆتەوە و لەوە پەشیمان بوونەتەوە کەداوای مافی پەنابەریان لەسوید کردووە.\nبەپێی دەزگای کۆچی سوید (Migrationsverket) ئەو منداڵانە باسی ئەوەیان کردووە کە ژیان بردنەسەر لەوڵاتی سویددا ئەوە نەبووە کە منداڵە پەناخوازە بەتەنها هاتووەکان چاوەڕوانیان لێدەکرد.\nتاراییە توورڤیک پسۆرە لەدەزگای کۆچ و دەڵێت ئەم بابەتێکە خۆیان ئاماژەی پێدەکەن و هاوکات بەشێکی دیکەشیان کە ئەم کارە دەکەن پەیوەندی بەماوەی درێژی کاتی پیاچوونەوەی کەسیەکانیانەوە هەیە. هەروەها لەوەش ئاگادارن کە هێنانی خێزانەکانیان ئەگەر مۆڵەتی مانەوەشیان پێبدرێت زۆر زەحمەت دەبێت.


📅 10-12-2009 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 2 ✖ 56% ✍ هـ.ب. 21-1-2017 18:02:33\n📅 11-12-2017 رێکەوت و رووداو (کڕۆنۆلۆژیا)\n📅 کاتی تۆمارکردن Dec 11 2017 12:00AM\nباکووری کوردستان - لەکاتی کۆنتڕۆڵکردنی رێگاکاندا [ زۆرتر... 👁] ✖ ✖ 12 9 ✔ 99% ✍ هـ.ب. 11-12-2017 0:00:00


تاكە ناوەندی تەندروستی زاب، چارەسەری نەخۆش ناكات\nكەركوك/ ناوەندی ناحیەی زاب سەر بە قەزای حەویجە فۆتۆ: ئەبو سەما بەغزاوی\nسەرمەد یاسین – كەركوك\nهاوڵاتیانی زاب ناتوانن سود لە تاكە ناوەندی تەندروستی ناحیەكە ببینن، پزیشكی پێویستیان نییە و تەنیا دەرمانی ئازارشكێن و هەوكردنیان هەیە. لەكاتێكدا بەپێی ئامارە ناڕەسمییەكان ئەركی چارەسەركردنی زیاتر لە 70 هەزار هاوڵاتیان پێ سپێردراوە.\nئەو ناوەندە بەر لە هێرشی داعش لە ناوەڕاستی ساڵی 2014 ، لەلایەن خاچی سوری نێودەوڵەتی دروستكرا، دواتر چەكدارانی ئەو رێكخراوە دەستیان بەسەرداگرت و كردیانە ناوەندێك بۆ چارەسەركردنی بریندارەكانیان.\nهەرچەندە ئێستا بۆ خزمەتكردنی هاوڵاتیان گەڕاوەتەوە، بەڵام كەمترین خزمەتگوزاری پزیشكی پێشكەش دەكات.\nحازم خالد (23ساڵ)، خوێندكاری زانكۆیە و نیشتەجێی ناحیەی زابە، ساڵی 2018 لە روداوێكی هاتوچۆدا چەناگەی سەرەوە و خوارەوە، لەگەڵ لووتی شكا، ئەوكات بە پەلە گوازرایەوە بۆ ناوەندی تەندروستی زاب.\n"جگە لە لۆكە و هەندێك تەداوی هیچی تریان بۆ نەكردم، ناوەندەكە هیچی تری لێنەبوو، بۆیە كەسوكارم ناچاربون چاوەڕێ بكەن بۆ رۆژی دواتر بۆ شارێكی ترم بگوازنەوە".\nجگە لە لۆكە و هەندێك تەداوی هیچی تریان بۆ نەكردم\nحازم ئازاری زۆر دەكێشێت، تا شەوی لێ دەڕوات، چونكە ئەوكات بەهۆی بونی بازگەی وەهمیی و هێرشی ناوبەناوی چەكدارانی توندڕەوەوە بۆ سەر هاوڵاتیان نەدەتوانرا هاتوچۆ بكەن.\nحازم وتی "رۆژی دواتر بە ئۆتۆمبێل گوازرامەوە بۆ نەخۆشخانەی شەرگات لەوێشەوە بۆ تكریت – ناوەندی پارێزگای سەڵاحەدین-، چەناگە و لوتیان بۆ دوریمەوە و دوای سێ رۆژ مانەوە بۆ نەخۆشخانەی ئازادی لە كەركوك گوازرامەوە".\nناحیەی زاب بەدوری 76كم دەكەوێتە باشوری خۆرئاوای كەركوك و یەكێك لەو ناحییانەی زیاتر لە چوار ساڵ لەژێر دەسەڵاتی حكومڕانی داعش-دا بوو و زۆرینەی خەڵكەكەی ئەوكات ئاوارەبون.\nلەگەڵ گەڕانەوەی خەڵكەكەیدا لە ئاوارەییدا، هێشتا خزمەتگوزاری پێویست بۆ ناوچەكە نەگەڕاوەتەوە، بەتایبەت خزمەتگوزاری تەندروستی كە لەوپەڕی خراپیدایە.\nحازم بۆ ئەوەی چارەسەری تەواوی بۆ بكرێت ناچاربوو شەوێك بەئازارەوە بتلێتەوە و دوو كاتژمێریش بە ئۆتۆمبێل لەناوچەكەی خۆی دوربكەوێتەوە.\nئەو وتی "ئەگەر نەخۆشخانەیەكی باش لە ناوچەكەمان هەبوایە تووشی ئەو هەموو دەردەسەریی و ئازار و هاتوچۆیە نەدەبون".\nئەگەر نەخۆشخانەیەكی باش لە ناوچەكەمان هەبوایە تووشی ئەو هەموو ئازارە نەدەبون\nبونی ئەو ناوەندە كە كەمترین خزمەتگوزاری پێشكەش دەكات، لەكاتێكدایە 40 گوندی بەسەرەوەیە و زیاتر لە 70 هەزار هاوڵاتی لەناوچەكە دەژین. ناوەندەكە تەنیا دوو پزیشكی راهێنراوی هەیە. لەگەڵ كارمەندێكی دەرمانخانە، دەرمانەكان تەنیا ئازارشكێنن یان بۆ هەوكردنن.\nناوەندە تەندروستییەكە لەساڵی 2017 لەلایەن هاوپەیمانانەوە بۆردومانكراو بەشی هەرە زۆری روخا، لە ئێستادا لە راڕەوێكی خراپی ناوەندەكەدا خزمەتگوزاری پزیشكی پێشكەش دەكرێت.\nئەوانە لەكاتێكدان بەر لە هێرشی داعش، ناوەندەكە دووەم سەرەكیترین ناوەندی پزیشكیی بوو لە قەزای حەویجە.\nجیاد حشتار، یاریدەدەری پزیشكییە لەناوەندی تەندرستی زاب، بە (كەركوك ناو)ی وت "رێكخراوی خاچی سوری نێودەوڵەتی بەر لە داعش نەخۆشخانەكەی نۆژەنكردنەوە، بەڵام كاتێك داعش هات دەستیبەسەرداگرت و كردییە ناوەندی چارەسەركردنی بریندارەكانیان".\nرەنگە ئەویش هۆكارێك بێت بۆ بەئامانجگرتنی لەلایەن هاوپەیمانانەوە.\nجیاد وتی "دوای داعش و گەڕانەوەی ئاوارەكان جارێكی تری رێكخراوی خاچی سوری نێودەوڵەتی سەردانی ناوەندەكەیان كردۆتەوە و وتیان دەیڕوخێنین و سەرلەنوێ دروستی دەكەینەوە، بەڵام نازانم بۆ قبوڵنەكرا".


ئاشنابە نوێترین ئامێرە تەکەلۆژییەکانی کۆنفرانسی CES - Yalla\nCES کە ساڵانە لە کانونی دووەمدا لە شاری لاس فیگاسی ئەمریکی بەڕێوە دەچێت و دیارترین کۆمپانیا تەکنەلۆجییە جیهانییەکان بەرهەم و داهێنانە نوێیەکانیان نمایشت دەکەن. ئەمڕۆ ٥ لە دیارترین کەرەستەی تەکنەلۆجی سەرنجڕاکێشتان پێ ئاشنا دەکەین کە لەم کۆنفڕانسەدا نمایش کراوە\n1 – کڵاو بۆ شۆفێرانی ماتۆڕ لە کۆمپانیای\nئەمە جۆرێکە لە کڵاو بۆ شۆفێرانی ماتۆڕ کە لە لایەن کۆمپانیای BMW پێشکەش کراوە، زیاد لەوەی بۆ پاراستنی سەری شۆفێرەکەیە چەند تەکنیکێکی تێدایە وەکو ڕێژەی خێرایی ماتۆڕەکە و ڕێژەی سوتەمەنی، و چەند تایبەتمەندییەکیتر کە پەیوەندی هەیە بە هێماکانی ڕیگاوبانەوە، لە بازاڕەکاندا بە نرخی ١٤٩٩ دۆلاری ئەمریکی دەست دەکەوێت\n2 – سکۆتەری زیرەک یان هۆفەر بۆرد کە مەترسی سوتانی نییە\nکۆمپانیای Razor تایبەت بە یاریی سکۆتەری زیرەک یان هۆفەر بۆرد لەگەڵ بوونی تیشکێکی شین و بێ بوونی مەترسی سوتان: زۆرێکمان دەزانین سکۆتەری زیرەک چییە کە لەلایەن کۆمپانیاکانەوە بەرهەم دێت بەڵام زۆربەیان مەترسی سوتان و تەقینەوەیان هەیە کە مەترسی بۆ ئەو کەسە دروست دەکات کە لێی دەخوڕێت، بەڵام ئەم سکۆتەرەی کۆمپانیای Razor دڵنایایی دەدات بە سەلامەتی و نەبوونی مەترسی سوتان و گڕگرتن، ئەم سکۆتەرە بە نرخی ٥٩٩ دۆلاری ئەمریکی دەست دەکەوێت، خوێنەری خۆشەویست ڕەنگە بتوانیت چێژ لە پیاسەو گەڕان ببینیت بە نێو شاردا لە ڕیگای ئەم سکۆتەرەوە.\n3 – کۆمپانیای ئێل جی و سامسۆنگ پێکەوە شاشەیەکی گەورە و خەیاڵی بە دیقەی ٨k دروست دەکەن\nکۆمپانیای سامسۆنگ و ئێڵجی ساڵ بە ساڵ بە بەرهەمە جوان و شاشە سەرنجڕاکێش و خەیاڵییەکانیان سەرساممان دەکەن. لەم کۆنفڕانسەدا ئەم دوو کۆمپانیایە دوو شاشەی بە قەبارەی ٩٨ ئینچ و دیقەی ٨ك واتا مێگاپێکسڵیان نمایش کرد.\n4 – سیسەمێکی زیرەک بۆ خەوێکی تەندروست\nڕەنگە هەندێک ناونیشانەکەت بەلاوە سەیربێت بەڵام پێت دەڵێین ناونیشانەکەش راستە و لە هەمان کاتدا بەرهەمەکەش زۆر تەندروستە. کۆمپانیای Sleep Number سیسەمێکی داهێناوە کە ڕینماییت دەکات بە هەڵبژاردنی شێوازێکی تەندروست کە هەستیاری تێدایە و لە لێدانی دڵ و ڕێگای هەناسەدان ئاگادارت دەکاتەوە و هەروەها خۆی جێگکەت بە شێوازێکی تەندروست بۆ ڕێک دەکات هەتا هەست بە ئاسودەیی زیاتر بکەیت و بتوانیت بۆ ماوەیەکی زیاتر بنویت. نرخی ئەم بەرهەمە ١٠٠٠ دۆلاری ئەمریکییە .٥. کاتژمێری زیرەکی منداڵان\n5 – دوایین بەرهەم بریتییە لە کاتژمێرێکی زیرەک بۆ مناڵان لە لایەن کۆمپانیای Doki Technologies\nکە شاشاکەی ١.٢ ئینجە و زۆر باریکە. هەروەها لەگەڵ خزمەتگوزارییەکانی ٣جی، GPS، وای فای دەگونجێت و هەروەها سیستەمێکی (حاڵەتی فریاکەوتن)ـی هەیە. کامێراکای پێشەوە ٢ مێگاپیکسڵە کە دەتوانێت بەوە لەگەڵ دایک و باوکی قسە بکات. خاسییەتە ناوخۆییەکانی کاتژمێرەکە جێی پەسەند، پاترییەکی قەبارە ٦٠٠ میلی ئەمپێری هەیە کە شەحنەکەی بەشی رۆژێک دەکات. هەروەها پرۆسێسەرەکەی ١.٢ گیگای دوال کۆرە. ئەوەی لەسەر دایک و باوکە تەنها دابەزاندنی ئەپلیکەیشنی Dokiیە لەسەر تەلەفۆنەکانیان تا لەڕێیەوە وردەکاری منداڵەکانیان بزانن و ڤیدیۆچاتیان لەگەڵدا بکەن. ئەم کاتژمێرە لە مانگی نیسان و ئایار دەخرێتە بازاڕەوە و نرخەکەی ١٢٩ دۆلاری ئەمەریکییە. ئەمانە تەنها پوختەیەک بوون لە کۆنفرانسی زەبەلاحەکانی تەکنۆلۆژیا و زۆر زۆر ئامێر. تەکنۆلۆژیا بە شێوەیەکی خێرا و گەورە لە پێشکەوتندایە و خەریکە وای لێ دێت کە هەموو شتەکانی دەوروپشتمان دەبن بە ئامێری زیرەک. بەڵام من دەترسم کە هەموو ئەم پێشکەوتنانە لە ئێستا یان داهاتوو کاریگەری خراپ و نەرێنییان بەسەرمانەوە هەبێت.\nshort URL: https://yallairaq.com/ku/sqVLC\nپاش ڕێپێدانی نێتفلێکس لە عێراق


ئاسۆ عەلی: تا كۆتایی ئەم ساڵ روداوی گەورە رودەدات - ئاوێنه\n“بۆردومانكردنی بارەگای دو حزبی كوردی لەكۆیە دەستپێكی یەكەم هەنگاوی جەنگی ئەمریكا‌و ئێرانە”\nئاسۆ عەلی: تا كۆتایی ئەم ساڵ روداوی گەورە رودەدات\nچاودێری سیاسی‌و بەرپرسی پێشوی مەڵبەندی سلێمانی یەكێتی، ئاسۆ عەلی رایدەگەیەنێت هەرێمی كوردستان كەوتوەتە چەقی ململانێكانی ئەمریكا‌و ئێران، پێشی وایە لەئەنجامی ململانێكانی ئەو دو وڵاتە روداوی گەورە رو دەدەن، ئاماژەبەوەش دەكات بۆردومانكردنی بارەگای دو حزبی كوردی لەكۆیە دەستپێكی یەكەم هەنگاوی جەنگی ئەمریكا‌و ئێرانە. ئەو وتی “تا كۆتایی ئەم ساڵ روداوی گەورە رودەدات”.\nئاوێنە: ئاسۆ عەلی، چاودێری سیاسی‌و بەرپرسی پێشوی مەڵبەندی سلێمانی یەكێتی نیشتمانی كوردستان، رایدەگەیەنێت هەرێمی كوردستان لەناو چەقی ململانێكانی ناوچەكەدایە‌و ئەمریكا‌و ئێران دەیانەوێت پێگەی خۆیان لە هەرێمی كوردستان لەدژی یەكتری بەهێز بكەن، ئەو وتی “ئێران‌و ئەمریكا هەریەكەیان رێگە بەوی تر نادات هەرێمی كوردستانی لەدژ بەكار بهێنرێت، هێرشەكانی ئێران بۆسەر هەردو حزبی دیموكرات هەنگاوی یەكەمی جەنگەكەیە‌و چاوەروان دەكرێت لەكۆتایی ئەم ساڵ ململانێكانی ئەمریكا‌و ئێران مەترسیدارتر دەبن‌و روداوی گەورە رودەدەن.\nراشیدەگەیەنێت هەرێمی كوردستان بەهۆی ئەو دۆخەی تێیكەوتوە ناتوانێت خاوەنی بریاری خۆی بێت، وتی “هەرێمی كوردستان ناتوانێت كارلێكەر بێت بەڵكو كار لێكراو دەبێت، تەنانەت هەرێم ناتوانێت خۆی بپارێزێت لەپریشكی ئاگری ئەو ململانێیەی لەنێوان ئەمریكا‌و ئێران كەوتوەتەوە، بۆیە بەداخەوەم لەسەر ئەوەی كە گۆرانكاریی گەورە زیاتر بە زیانی هەرێم دەبێت نەك بەرژەوەندی


عەلاء حسێن / بەغدا\nمنداڵانی ئاوارەی خەڵکی بێجی لە پارێزگای سەڵاحەدین لەگەڵ هێزەکانی عێراق ئاهەنگدەگێڕن پاش گەڕانەوەیان بۆ شارەکەیان. [خاوەنی وێنە: فەرماندەیی ئۆپەراسیۆنە هاوبەشەکان]\nبەرپرسان بە مەوتنی-یان وت لەکاتێکدا ئۆپەراسیۆنە سەربازیەکان بۆ رزگارکردنی دورگەی خالیدیە لەدەست "دەوڵەتی ئیسلامی لە عێراق و شام" (داعش) بەرەوپێشەوە دەچن، دانیشتوانی ئاوارەی رەمادی تەنیشتی بە ژمارەی زۆر دەگەڕێنەوە.\nرۆژی 2 تەمموز، فەرماندەیی ئۆپەراسیۆنە هاوبەشەکان ئۆپەراسیۆنێکی راگەیاند بۆ رزگارکردنی دورگەکە بە بەشداریی فیرقەکانی 8 و 10 ی سەر بەفەرماندەیی ئۆپەراسیۆنەکانی ئەنبار.\nهەروەها کەتیبەیەکی دەبابەی سەربە فیرقەی 9 و یەکەکانی تۆپ و ئەندازیاری و هێزە ئاسمانیەکانی عێراق و هاوپەیمانانیش بەشدارییان لە ئۆپەراسیۆنەکەدا کرد.\nقائیمقامی رەمادی، ئیبراهیم عەوسەج، بە مەوتنی وت: "ئێستا ناوەندی شاری رەمادی بەتەواوی سەلامەتە، پاش دەستپێکردن بە رزگارکردنی دورگەی خالیدیە."\nعەوسەج وتی ئۆپەراسیۆنەکە کۆتایی هێنا بە هەڕەشەکان و ئەو موشەکباران و هاوەنانەی دەوروبەری شارەکەیان کردبووە ئامانج.\nوتی باشتربوونی بارودۆخی ئەمنی ژمارەی ئەو خێزانانەی زیادکردووە کە دەگەڕێنەوە بۆ شارەکە.\nوتیشی نزیکەی 40,000 خێزانی ئاوارە -- دەوروبەری 300,000 کەس -- لە مانگی نیسانەوە گەڕاونەتەوە بۆ رەمادی.\nهەروەها وتی: "ئەوەی بووەتە رێگر لەبەردەم گەڕانەوەی شەپۆلی تری خێزانە ئاوارەکان، هەندێك کێشەی خزمەتگوزاری و لۆجستیە و لەپاڵیشیدا پەیوەستبوونی خوێندکارە ئاوارەکانە بە قوتابخانەکانی ئەو ناوچانەوە کە پەنایان بۆ بردووە."\nوتی رەنگە ژمارەی گەڕاوەکان زیادبکات پاش راگەیاندنی دەرەنجامەکانی دواهەمین تاقیکردنەوەکان، چونکە خوێندکاران ساڵی خوێندنیان لە قوتابخانەکانی دەرەوەی رەمادی تەواودەکەن.\nعەوسەج وتیشی رزگارکردنی دورگەی خالیدیە کۆتایی بە بوونی داعش لە ناوەڕاست و رۆژهەڵاتی ئەنبار دەهێنێت و گەڕانەوەی ئاوارەکان بۆ دورگەکە مسۆگەردەکات، کە نزیکەی یەك لەسەر دەی ئاوارەکانی پارێزگاکە پێکدەهێنن.\nهێزەکانی عێراق پێشڕەوی دەکەن\nجێگری قایمقامی قەزای خالیدیە، ئەحمەد عەبد دولەیمی، وتی ئاوارەکانی قەزاکانی خالیدیە و رەمادی "بەپەرۆشەوە چاوەڕێی پێشڕەویەکانی سوپای عێراقن بەرامبەر داعش تا بتوانن بگەڕێنەوە ماڵەکانیان."\nدولەیمی بە مەوتنی وت کە تەلەفۆنی زۆر بۆ دەکرێت لەلایەن ئەو ئاوارانەی لە هەولێر و جێگاکانی ترن و پرسیار لە رەوتی شەڕەکان دەکەن بۆ گرتنەوەی دورگەکانی خالیدیە و رەمادی.\nوتی: "یەکەکانی سەربە فیرقەی 10 ی سوپای عێراق پێشڕەوی بەدەستدێنن لە بەرەی شەڕدا و تائێستا چەند بەشێکی دورگەی خالیدیەیان گرتۆتەوە."\nوتیشی: "بەهەرحاڵ بەهۆی ناوچە بەرینەکانی و قوڵبوونەوەی بەناو بیابانەکەدا، پێویستی بە ناردنی هێزی زیاتری سوپایە بۆ ئازادکردنی هەموو دورگەکە و گەڕاندنەوەی ئاسایش و سەقامگیری بۆی."\nهەروەها وتی دەبێت ئازادکردنی دورگەی خالیدیە هاوشانی دەستپێکردنی شەڕ بێت بۆ رزگارکردنی ئەو ناوچە بیابانیەش کە بە دورگەی رەمادی ناسراوە تا بەتەواوی دواهەمین مۆڵگەکانی داعش لە ئەنبار تێکبشکێنرێن و لە هەر دەستدرێژییەك بپارێزرێن.\nفەرماندەی ئۆپەراسیۆنەکانی ئەنبار، لیوا روکن ئیسماعیل مەحلاوی، بە مەوتنی وت: "هێزەکانی عێراق توانییان ناوچەی ئەلبوعوبەید رزگاربکەن و بەنیازن هێرش بەرنەسەر ناوچەی زاویە لە دورگەی خالیدیە."\nمەحلاوی وتی: "سوپای عێراق هەوڵدەدات دورگەکە بەتەواوی ئازادبکات و ئاڵای عێراق لەسەر بیناکان هەڵبکات، هێڵەکانی پاڵپشتی لە باکور و رۆژهەڵاتی رەمادی سەلامەت بکات و گوڕبداتە شەڕەکانی داهاتوو لە شارۆچکەکانی رۆژئاوای ئەنبار."\nوتیشی هەڵمەتی ئازادکردنی دورگەی خالیدیە بەدوای کۆتاییهێنان بە ئۆپەراسیۆنەکانی رزگارکردنی رەمادی و فەلوجەدا دێت کە قەڵا سەرەکیەکانی داعش بوون لە ئەنبار.\naras | 2016-07-29\nسەرکەوتن لە دورگەی رەمادی رێگا خۆشدەکات بۆ کۆتایی داعش لە ئەنبار\nلەگەڵ رزگارکردنی دورگەی رەمادی، هێزەکانی عێراق و جەنگاوەرانی حەشدی خێڵەکی زەبرێکی ستراتیژییان دا لە "دەوڵەتی ئیسلامی لە عێراق و شام" (داعش).


زۆرینەی خەڵکی لە کاتی کڕینی خۆراکدا رەچاوی ئەو ڤیتامین و ماددە خۆراکییە دەکەن کە لە پێکهاتەیدا هەیە، کە چەندین سودی گرنگ بە جەستە دەگەیەنێت، بەڵام چەند ڤیتامینێک هەیە ئەگەر رێژەیەکی زۆری لێبخۆیت زیانت پێدەگات.\nپێویستە وریابیت لە خواردنیدا و هاوسەنگی رابگریت بە شێوەیەک کە کەم نەکات بەڵام زۆر زیاد نەکات، پێویستە رۆژانە 8 گرام بخورێت، ئەگەر رێژەیەکی زۆری لێبخورێت مەترسی توشبون بە ئەلزەهیمەر و نەخۆشی دڵ زیاد دەکات، هەروەها بەبێ رێنمایی پزیشک حەپی ئاسن مەخۆ.\nدوەم: ڤیتامین C\nبە گشتی لە میوە مزرەکاندا هەیە، بەڵام زۆر خواردنی زیانی هەیە و مەترسی توشبون بە بەردی گورچیلە زیاد دەکات، باشترە گرنگی بە خواردنی پاپایا و شلیک بدەیت کە ڤیتامین C بە رێژەیەکی کەمتر تێدایە.\nسێیەم: ڤیتامین D\nکەمی خۆر وادەکات ڤیتامین D لە جەستەدا کەم بکات، پێویستە پزیشک بڕیاربدات ئایا ڤیتامین دی کەمە لە جەستەدا یاخود نەخێر، ئەم ڤیتامینە کاریگەری هەیە لەسەر هاوسەنگکردنی کێشی جەستە، ئەگەر زۆری لێبخورێت کێشی جەستە زیاد دەکات.\nئه‌م بابه‌ته 11488 جار خوێنراوه‌ته‌وه


پێگەی كورد دوای هەڵبژاردنەكانی ئەمریكا چی دەبێت؟ “ئەمریكا لە ڕۆژهەڵاتی ناوەڕاست پێنج ئامانجی نەگۆڕی هەیە” – تۆڕی میدیایی خەڵک\n2020/08/15 - 6:32 PM\nسەرۆكی ئینستتیوتی توێژینەوەی ئەمەریكی-كوردی ڕایدەگەیەنێت، ڕۆژهەڵاتی ناوەڕاست ناوچەیەكی ستراتیژی گرنگە بۆ ئەمریكا، چونكە لەلایەك پێگەیەكی جیۆپۆڵەتیكی پڕ بایەخی هەیە، لەلایەكی تریش سەرچاوەیەكی سەرەكی وزەی جیهانە، بۆیە ئەمریكا گرنگیەكی زۆری بەم ناوچەیە داوە، بەتایبەت دوای پاشەكشەی بەریتانیا لە كۆتایی شەستەكانی سەدەی ڕابردوو، ئەمریكا جڵەوی ناوچەكەی گرتە دەست و شوێنی بەریتانیای گرتەوە و ڕەگ و ڕیشەی داكوتا و چەندەها بنكەی سەربازی دامەزراند.\nكارۆخ خۆشناو، سەرۆكی ئینستتیوتی توێژینەوەی ئەمەریكی-كوردی لەبارەی چارەنووسی ڕۆژهەڵاتی ناوەڕاست لەنێوان كاندیدەكانی سەرۆكایەتی ئەمریكا بە(خەڵك)ی ڕاگەیاند، ئامانجی هەموو سەرۆكەكانی ئەمریكا بریتی بووە لە (پاراستنی بەرژەوەندیەكانی ئەمریكا و پاراستنی ئاسایشی نیشتیمانی ئەمریكا) هیچ كاتێك بە هەڵبژاردنی سەرۆكێكی نوێ، گۆڕانكاری بنەڕەتی لەم دوو ئامانجە ستراتیژیە ڕووی نەداوە، بەڵام شێواز و تاكتیكی گەیشتن بەم دوو ئامانجە لە سەرۆكێكی كۆماریەوە جیاواز بووە لەگەڵ سەرۆكێكی دیموكرات.\nدەشڵێت: “تایبەت بە ڕۆژهەڵاتی ناوەڕاست ئەمریكا پێنج ئامانجی نەگۆڕی هەیە، ئەوانیش بریتین لە كۆنتڕۆڵكردنی وزە و پاراستنی ئاسایشی ئیسرائیل و دژایەتیكردنی تیرۆر و ڕاگرتنی (باڵانسی هێز) لە نێوان هەردوو جەمسەری شیعە و سوننە، لەگەڵ چاودێریكردن و لە قاڵبدانی پێگە و ڕۆڵ و نفوزی چین و ڕوسیا، ئەم (پێنج) ئامانجەی ئەمریكا جێگیرن و بە هاتنی (سەرۆكێكی نوێ) گۆڕانكاریان بەسەردا نایەت”.\nلەبارەی چارەنووسی ڕۆژهەڵاتی ناوەڕاست لەدوای هەڵبژاردن ئاماژەی بۆ ئەوەكرد، لە هەڵبژاردنی ئەم ساڵدا، كە لە (٢٠٢٠/١١/٣) ئەنجام دەدرێت، چەند سیناریۆیەكی تاكتیكی بۆ گۆڕانكاری لە ڕۆژهەڵاتی ناوەڕاستدا لە ئارادان، ئەگەر (بایدن و دیموكراتەكان) سەربكەون ئەوا چاوەڕوان دەكرێت ئێران گەشە بكات و ڕێككەوتنی ئەتۆمی (٥+١) زیندووبكرێتەوە، لەگەڵ ئەوەشدا چاوەڕوان دەكرێت توركیا پاشەكشە بكات، چونكە پەلكێشیەكانی توركیا بۆ (سوریا و لیبیا و هەرێمی كوردستان) بایدنی تەواو نیگەران كردووە، وەك لە چاوپێكەوتنی بایدن لەگەڵ (نیویورك تایمز) ڕایگەیاند “ئەگەر ببم بە سەرۆكی ئەمریكا، هاوكاری ئۆپۆزسیونی توكیا دەكەم بۆ ڕوخاندنی دیكتاتۆر ئەردۆغان”.\nوتیشی، “ئەگەر (ترەمپ و كۆماریەكان) دووبارە سەربكەون ئەوا چاوەڕوان دەكرێت وەكو پێشتر ئێران پاشەكشە بكات، تاكو ناچار بكرێت بێتە سەر مێزی گفتوگۆ و ڕێككەوتنێكی نوێ لەگەڵ ئەمریكا واژو بكات، لەگەڵ ئەوەشدا چاوەڕوان دەكرێت توركیا گەشە بكات، بە هۆی ئەو پەیوەندیە دۆستایەتیەی، كە ترەمپ لەگەڵ ئەردۆغاندا هەیەتی، لەهەمان كاتدا لە ئەگەری دەرچوونی (ترەمپ یان بایدن) چاوەڕوان دەكرێت وڵاتانی كەنداو لەناویشیاندا عیراق، پەیوەندیەكانیان گەشە بكەن لەگەڵ ئەمریكا، هەروەها چاوەڕوان دەكرێت پەیوەندیەكانیان لەگەڵ ئیسڕائیلیشدا ئاسایی بكەنەوە (هاوشێوەی ئیماڕات) بەمەبەستی زەمینە سازكردن بۆ جێبەجێكردنی ڕێكەوتنی سەدە .\nئەوەشی خستەڕوو، بە هۆی ناسەقامگیری پەیوەندیەكانی واشنتن لەگەڵ هەریەك لە تاران و دیمەشق و ئەنكەرە و بەغدا، چاوەڕوان دەكرێت (كورد) لە هەر چوار پارچەی كوردستان (بەتایبەت لە باشور و ڕۆژئاوا) دەرفەتی بەھێزكردنی پەیوەندیەكانی لەگەڵ ئەمرێكادا بۆ بڕەخسێت، لەم چوارچێوەیەدا گرنگە كورد ئامادە بێت بۆ ئەوەی بەرژەوەندیەكانی ئەمریكا ببەستێتەوە بە سەقامگیری و خۆشگوزەرانی كوردستان، بە واتایەكی تر بەرژەوەندیەكانی كوردستان پاڕاڵێڵ بكات لەگەڵ بەرژەوەندیەكانی ئەمریكا، بۆیە لە ئێستادا گرنگە كورد بەرنامەڕێژی بۆ سیاسەتی دەرەوە بكات و شێوازی (كاردانەوە بۆ ڕووداوەكان) بگۆردرێت بۆ نەخشەڕێگایەكی ستراتیژی، تاكو بتوانێت پەیوەندیە نێوەدەڵەتیەكانی بگەیەنێتە ئاستێكی باڵاتر.


پاپا ب په‌یاما ئاشتیێ هات و مه ب شووری ئه‌و پێشوازی كر - دارکا مازی\nپاپا ب په‌یاما ئاشتیێ هات و مه ب شووری ئه‌و پێشوازی كر\nعه‌مار حه‌كیم سه‌ركردێ شیعه یێ ئیراقێ، ئاوایێ پێشوازییا ده‌وله‌تا ئیراقێ ل پاپایێ ڤاتیكانێ ره‌خنه كر و گۆت: ئه‌و ب په‌یاما ئاشتیێ هات و مه ب شووری ئه‌و پێشوازی كر.\nعه‌مار حه‌كیم، سه‌ركردێ سیاسی و ئۆلی یێ شیعه دوهـ ل ده‌ما كو پێشوازی ل پاپایێ ڤاتیكانێ هاتییه كرن، ئاوایێ پێشوازیێ ره‌خنه كر و گۆت: پاپا هاتییه و دبێژه په‌یاما ئاشتیێ ب من ره هه‌یه، لێ به‌لێ ده‌وله‌تا ئیراقێ ب شووری پێشوازی ل وی كر.\nعه‌مار حه‌كیم ل حه‌سابا خوه ئا تویته‌رێ ووسا نڤیساند: پاپا هات و گۆت كو په‌یاما ئاشتیێ ب من ره یه، لێ به‌لێ ئیراقێ ب شووری ئه‌و پێشوازی كر، عه‌مار حه‌كیم پرسی یه، گه‌لۆ قه‌ی تشته‌كێ دنێ لایقی پێشوازییه‌كه ووسا، د كۆلتوورا مه ئا ئیراقێ تونه‌یه؟!\nمه‌به‌ستا عه‌مار حه‌كیم ژ وان گۆتنێن خوه ئه‌و گرووپێن سه‌ما كولتووری یێن ئیراقێ بوون كو ب شووری ل هه‌ردوو ئالێن پاپا د له‌یزین، وه‌ختا كو پاپا و مسته‌فا كازمی سه‌رۆكوه‌زیرێ ئیراقێ ل سه‌ر فه‌رشا سوور د مه‌شیان.\nهێژای گۆتنێ یه، پاپا فرانسیس پاپایێ ڤاتیكانێ ئه‌ڤ دوو رۆژه ب سه‌ردانه‌كه دیرۆكێ ل ئیراقێ یه و ووسا بریاره سه‌ردانا هه‌ولێرێ ئا پایته‌ختا باشوورێ كوردستانێ ژی بكه.\nئیراقێ 1894 کۆچبەر ژ بیلارووسیا ڤەگەراندنە\nستەنبۆل.. بایێ بهێز 4 کەس كوشتن


ئەمریكا دووەم گەورە بەرپرسی حەشدی شەعبی خستە لیستی تیرۆرەوە | Esta Media Network\nپەرلەمانی عێراق لە ماوەی 10 ڕۆژدا بڕیار لەسەر پرۆژە یاسای بودجە دەدات\nفڕۆكەخانەی بەغداد موشەكباران كرا\nئەمریكا بەرنامەی وەرگرتنی كۆچبەرانی عێراقی هەڵدەپەسێرێت\nئەبو فەدەك محەمەداوی\nئەمریكا سزای نوێی بەسەر سێ كەس و 16 كیانی ئێرانیدا سەپاند، كە لەنێوانیاندا سەرۆكی دەستەی ئەركانی هێزەكانی حەشدی شەعبی هەیە.\nوەزارەتی گەنجینەی ئەمریكا ئەمڕۆ چوارشەممە 13ی كانونی دووەم سەپاندنی سزای نوێی بەسەر سێ كەس و 16 كیانی ئێرانیدا سەپاند كە لەنێوانیاندا ئەبو فەدەك محەمەداوی، سەرۆكی دەستەی ئەركانی حەشدی شەعبی هەیە.\nحەشدی شەعبی، عەبدولعەزیز محەمەداوی ناسراو بە (ئەبو فەدەك)ی وەك سەرۆكی ئەركانی هێزەكانیان و جێگرەوەی (ئەبومەهدی موهەندیس) دەستنیشانكرد، پاش ئەوەی ئەبومەهدی لە 3ی كانونی دووەمی ساڵی ڕابردوو لە بۆردومانێكی هێزەكانی ئەمریكادا لە بەغداد لەگەڵ قاسم سولەیمانی، فەرماندەی پێشووی فەیلەقی قودس كوژران.\nپێشتریش فەیاز خرایە لیستەكەوە\nهەینی ڕابردوو وەزارەتی گەنجینەی ئەمریکا بڕیاری سەپاندنی سزای بەسەر فالح فەیاز، سەرۆکی دەستەی حەشدی شەعبیدا ڕاگەیاند بەهۆی پێشێلکاری بەرامبەر مافەکانی مرۆڤ.\nفالح فەیاز لە كابینەكەی عادل عەبدولمەهدی سەرۆكوەزیرانی پێشووی عێراق-دا، سەرۆكی دەزگای ئاسایشی نیشتمانیی عێراق بوو، بەڵام دوای هەڵوەشاندنەوەی كابینەكە و دەستبەكاربوونی مستەفا كازمی وەك سەرۆكوەزیرانی عێراق، كازمی چەند گۆڕانكارییەكی لە پۆستەكاندا كرد و ناوبراوی كرد بە سەرۆكی دەستەی حەشدی شەعبی.\nواشنتن هەنگاو بۆ دانانی حەشد لە لیستی تیرۆردا دەنێت\nئەحمەد شەریفی، شارەزای سەربازی و ستراتیجی لەلێدوانێكدا وتی، پرسی دانانی فالح فەیاز لە لیستی سزاكاندا، دەبێتە مایەی شەرمەزاری بۆ حكومەتەكەی كازمی، كە یان دەبێت پابەندبێت بە ئیرادەی نێودەوڵەتی و فەیاز لە دەسەڵات دووربخاتەوە، یان بێدەنگ بێت لێی و ئەوكات ڕوبەڕووی ئیرادەی نێودەوڵەتی دەبێتەوە.\nباسیشی لەوەكرد، “ئیرادەی نێودەوڵەتی هەنگاو بەرەو دانانی حەشدی شەعبی لە لیستی تیرۆردا دەنێت، ئەوكات حكومەتی عێراق پابەنددەكات بە هەڵوەشاندنەوەی حەشد، بەمەش گۆڕانگاری لە ناوخۆی عێراق بەپێی ئیرادەی نێودەوڵەتی دەبێت”.\n“دانانی فالح فەیاز لە لیستی سزاكاندا، دەبێتە مایەی شەرمەزاریی بۆ حكومەتەكەی كازمی”\nلیستی تیرۆر چییە؟\n“لیستی تیرۆری ئەمریكا” لە هەشتاكانی سەدەی ڕابردوو لەلایەن ڕۆناڵد ڕیگان، سەرۆكی ئەوكاتی ئەمریكاوە دەركرا و ئەو كەس و ڕێكخراو و پێكهاتانە لەخۆدەگرێت كە واشنتن پێیوایە هەڕەشەن بۆ سەر بەرژەوەندی و ئاسایشە نەتەوەییەكەی.\nحكومەت و دەستە هەواڵگرییەكان لیستێك یان پەڕەیەكی تیرۆر بەپێی پێوەرە دیاریكراوەكانی ئەمریكا دادەنێن، هەندێك پێیانوایە پێوەرەكە تا ئاستێكی زۆر سیاسییە زیاتر لەوەی ئەو وڵات و ڕێكخراوانە هەڕەشە بن بۆ سەر ئاسایشی نەتەوەیی ئەمریكا.\nئەو تاكانەی دەخرێنە نێو لیستی تیرۆری ئەمریكاوە دەخرێنە ژێر چاودێرییەوە و ڕێگرییان لێدەكرێت بچنە ناو خاكی ئەمریكاوە، هەروەك سەروەت و سامانەكانیان لەنێو خاكی ئەمریكا و ئەو ناوچانەی دەكەوێتە ژێر دەسەڵاتییەوە سڕدەكرێن. بەپێی لیستەكە ڕێگریش دەكرێت لەهەر هاوڵاتییەكی ئەمریكی یان نیشتەجێی ئەمریكا مامەڵە لەگەڵ ئەو كەسانەدا بكات.\nپەرلەمانی عێراق لە ماوەی 10 ڕۆژدا بڕیار لەسەر پرۆژە یاسای بودجە دەدات 23/01/2021\nئەمریكا بەرنامەی وەرگرتنی كۆچبەرانی عێراقی هەڵدەپەسێرێت 23/01/2021\nهێرشكرایە سەر شەزا 23/01/2021